cyanic-selkie/wikianc huggingface dataset:
സയൺ നാഷണൽ പാർക്ക്
യു.എസ്.എയുടെ തെക്ക് പടിഞ്ഞാറ് ഭാഗത്ത് യൂട്ടാ യിലാണ് സയൺ നാഷണൽ പാർക്ക് സ്ഥിതി ചെയ്യുന്നത്. 229 ചതുരശ്ര മൈൽ വിസ്താരമുള്ള ഈ പ്രദേശത്തിന്റെ ഏറ്റവും വലിയ ആകർഷണം സയൺ കാന്യൻ എന്ന മലയിടുക്കാണ്. 24 കിലോമീറ്റർ നീളത്തിൽ 800 മീറ്ററോളം ആഴത്തിൽ നവാജോ മണൽക്കുന്നിനെ കുറുകെ മുറിച്ച് കൊണ്ട് ഈ മലയിടുക്ക് സ്ഥിതി ചെയ്യുന്നു. കൊളറാഡോ പീഠഭൂമി, ഗ്രേറ്റ് ബേസിൻ, മോയാവേ മരുഭൂമി എന്നിവയുടെ സംഗമ സ്ഥാനത്താണ് ഈ ദേശീയോദ്യാനം സ്ഥിതിചെയ്യുന്നത്. ഈ പ്രദേശത്ത് അപൂർവ്വമായ പല സസ്യ-ജീവ ജാലങ്ങളും കാണപ്പെടുന്നു. 289 ഇനം പക്ഷികൾ, 75 ഇനം സസ്തനികൾ (  19 ഇനം വവ്വാലുകൾ ഉൾപ്പെടെ) എന്നിവ കൂടാതെ  32 ഇനം ഉരഗങ്ങളും ഇവിടെ കാണപ്പെടുന്നു. മരുഭൂമികൾ,നദീതടങ്ങൾ,വനപ്രദേശങ്ങൾ, പൈൻകാടുകൾ എന്നിവ ഉൾപ്പെട്ടതാണ് ഇവിടത്തെ ഭൂപ്രകൃതി.
8,000 വർഷങ്ങൾക്ക് മുൻപേ തന്നെ ഈ പ്രദേശത്ത് മനുഷ്യവാസം ഉണ്ടായിരുന്നതായി കരുതപ്പെടുന്നു. 1919 നവംബർ 19 നാണ് ഈ പ്രദേശത്തെ നാഷണൽ പാർക്ക് ആയി പ്രഖ്യാപിച്ചത്.
അവലംബം
വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
ജെന്ന കോൾമാൻ
ജെന്ന-ലൂയിസ് കോൾമാൻ (ജനനം: ഏപ്രിൽ 27, 1986) ഒരു ഇംഗ്ലീഷ് നടിയാണ്. പ്രവർത്തന രംഗത്ത് അവർ ജെന്ന കോൾമാൻ എന്ന ചുരുക്കപ്പേരിൽ അറിയപ്പെടുന്നു. ബ്രിട്ടീഷ് ടെലിവിഷനിലെ തന്റെ പ്രവർത്തനങ്ങളിലൂടെ ശ്രദ്ധേയയായ ജെന്ന കോൾമാൻ, എമ്മെർഡേൽ (2005-2009) എന്ന സോപ്പ് ഓപ്പറയിലെ ജാസ്മിൻ തോമസ്, ഡോക്ടർ ഹു ((2012–2015, 2017) എന്ന സയൻസ് ഫിക്ഷൻ പരമ്പരയിലെ പതിനൊന്നാമത്തേയും പന്ത്രണ്ടാമത്തേയും ഡോക്ടർമാരുടെ അകമ്പടിക്കാരിയായ ക്ലാര ഒസ്വാൾഡ്, ITV യുടെ വിക്ടോറിയ (2016 - തുടരുന്നു) എന്ന ജീവചരിത്ര പരമ്പരയിലെ വിക്ടോറിയ രാജ്ഞി എന്നീ കഥാപാത്രങ്ങളിലൂടെയും ദ ക്രൈ എന്ന ടെലിവിഷൻ പരമ്പരയിലെ നായികാവേഷത്തിലൂടെയുമാണ് കൂടുതൽ ജനശ്രദ്ധ നേടിയത്.
ഇംഗ്ലണ്ടിൽ ലങ്കാഷയറിലെ ബ്ലാക്ൿപൂളിൽ ജനിച്ച ജെന്ന കോൾമാൻ, 'യെസ് സ്പേസ്' എന്ന നാടക കമ്പനിയിലെ അംഗമെന്ന നിലയിൽ ചെറുപ്പകാലത്തുതന്നെ അഭിനയരംഗത്തെത്തിയിരുന്നു. 2005 ൽ നാടക സ്കൂളുകളിലെ ഓഡിഷനിൽ പങ്കെടുക്കവേ എമ്മെർഡേൽ എന്ന ടെലിവിഷൻ പരമ്പരയിലെ ജാസ്മിൻ തോമസിനെ അവതരിപ്പിക്കുവാനായി ജെന്ന തിരഞ്ഞെടുക്കപ്പെട്ടു. ഈ പരമ്പരയിലെ അവരുടെ പ്രകടനം നിരൂപക പ്രശംസ നേടുകയും 2006 ലെ നാഷണൽ ടെലിവിഷൻ അവാർഡുകളിൽ മികച്ച ജനപ്രിയ നവാഗത പ്രതിഭയ്ക്കുള്ള അവാർഡിന് നാമനിർദ്ദേശം ചെയ്യപ്പെടുകയും ചെയ്തു.
സ്കൂൾ ജീവിതം ആസ്പദമാക്കി ബിബിസി നിർമ്മിച്ച ‘വാട്ടർലൂ റോഡ്’ (2009) എന്ന നാടകീയ പരമ്പരയിലെ ലിൻഡ്സേ ജെയിംസ് എന്ന പരുക്കൻ പെൺകുട്ടി, ജോൺ ബ്രെയിനെയുടെ ‘റൂം അറ്റ് ദ ടോപ്പ് ‘(2012) എന്ന നോവലിനെ ആസ്പദമാക്കി  ‘ബിബിസി ഫോർ’ ചാനൽ അവതരിപ്പിച്ച ഒരു ടെലിവിഷൻ പരമ്പരയിലെ സൂസന് ബ്രൌൺ, ജൂലിയൻ ഫെല്ലോവ്സിന്റെ നാലു ഭാഗങ്ങളുള്ള ‘ടൈറ്റാനിക്’ (2012) എന്ന മിനി പരമ്പരയിലെ ആനീ ഡെസ്മോണ്ട്, ‘ഡാൻസിംഗ് ഓണ് ദ എഡ്ജ്’ (2013) എന്ന സ്റ്റീഫൻ പോളിയാക്കോഫിന്റെ യഥാർത്ഥ നാടക പരമ്പരയിലെ റോസീ എന്നിവ ജെന്ന കോൾമാന്റെ ഏറെ ശ്രദ്ധേയത നേടിയ കഥാപാത്രങ്ങളായിരുന്നു. 2013 ൽ ‘ഡെത്ത് കംസ് ടു പെമ്പെർലി’ എന്ന ബിബിസി നാടകീയ മിനി പരമ്പരയിൽ ലിഡിയ വിക്ക്മാന്റെ വേഷത്തിലും 2016 ലെ ‘മി ബിഫോർ യു’ എന്ന പ്രണയ ചലച്ചിത്രത്തിലെ കത്രീന ക്ലാർക്കിന്റെ വേഷത്തിലും അവർ പ്രത്യക്ഷപ്പെട്ടിരുന്നു.
ആദ്യകാല ജീവിതം
ലങ്കാഷെയറിലെ ബ്ലാക്ക്പൂളിൽ കാരെൻ, കെയ്ത് കോൾമാൻ എന്നിവരുടെ പുത്രിയായി ജെന്ന കോൾമാൻ ജനിച്ചു. ബെൻ എന്നു പേരുള്ള ഒരു സഹോദരനും അവർക്കുണ്ട്. അർനോൾഡ് സ്കൂളിൽ വിദ്യാഭ്യാസം ചെയ്ത കോൾമാൻ, അവിടെ വിദ്യാർത്ഥിനികളുടെയിടയിലെ ലീഡർ ആയിരുന്നു. ഒരു സാമ്പ്രദായിക കലാലയ അനുഭവം ലഭിക്കാതെയിരുന്നതിൽ താൻ പരിതപിക്കുന്നുവെന്ന് അവർ ഒരിക്കൽ പറഞ്ഞിരുന്നു. സ്കൂൾ വിദ്യാഭ്യാസകാലത്ത് ‘യെസ് സ്പേസ്’ എന്ന തീയേറ്റർ കമ്പനിയിലെ അംഗമായിരുന്ന കോൾമാൻ എഡിൻബർഗ് ഉത്സവത്തിൽ ക്രിസ്റ്റൽ ക്ലിയർ എന്ന നാടകത്തിൽ അഭിനയിച്ചിരുന്നു. ഇതിലെ പ്രകടനത്തിന്റെ പേരിൽ കോൾമാന് ഒരു പുരസ്കാരം ലഭിക്കുകയും നാടകം അനുകൂല പ്രതികരണമുളവാക്കുകയും ചെയ്തു. 2015 ൽ ദ റേഡിയോ ടൈംസുമായുള്ള അഭിമുഖത്തിൽ, 'ഡള്ളാസ്' എന്ന 1980 കളിലെ അമേരിക്കൻ ടെലിവിഷൻ നാടക പരമ്പരയിൽ പ്രിസില്ല ബ്യൂളിയൂ പ്രെസ്ലി അവതരിപ്പിച്ച ജെന്ന വേഡ് എന്ന കഥാപാത്രത്തിന്റെ പേരിൽ ആകർഷിക്കപ്പെട്ടാണ് മുത്തശ്ശി തനിക്കു ജെന്ന എന്ന പേരു നൽകിയതെന്നു അവർ വെളിപ്പെടുത്തിയിരുന്നു.
ആർക്കൈവ്
ചരിത്രരേഖകളെയോ അവ ക്രമീകരിച്ചു സൂക്ഷിക്കുന്ന സ്ഥലത്തെയോ ആണ് ആർക്കൈവ് (Archive) എന്നുപറയുന്നത്. ഗ്രന്ഥപ്പുര, ഗ്രന്ഥരക്ഷാലയം, ചരിത്രരേഖാശേഖരണം, റിക്കാഡുകൾ സൂക്ഷിക്കുന്ന സ്ഥലം എന്നൊക്കെ ഇത് അറിയപ്പെടുന്നു. ആധികാരികത ഉറപ്പുവരുത്തുന്ന ഘടകങ്ങൾ, ചരിത്രപരമോ സാംസ്കാരികപരമോ ആയ പ്രാധാന്യം എന്നിവയുടെ അടിസ്ഥാനത്തിൽ ദീർഘകാലത്തേക്കു സംരക്ഷിച്ചുവച്ചിരിക്കുന്ന രേഖകളെയാണ് പൊതുവെ ആർക്കൈവ്സ് എന്നുപറയുന്നത്. ഇവ സൂക്ഷിച്ചിരിക്കുന്ന ഭൗതികമായ ഇടത്തെയും ആർക്കൈവ്(സ്) എന്നുവിളിക്കാറുണ്ട്. ഒരാളുടെ ഡയറി, കത്തുകൾ, ചിത്രങ്ങൾ, കണക്കുപുസ്തകങ്ങൾ, കമ്പ്യൂട്ടർ ഫയലുകൾ, ഒരു സ്ഥാപനത്തിന്റെ പ്രവർത്തനരേഖകൾ, ഫയലുകൾ, ബിസിനസ് റിക്കാഡുകൾ എന്നിവയെല്ലാം ആർക്കൈവുകൾക്ക് ഉദാഹരണമാണ്.
നിയമപരമോ വാണിജ്യപരമോ ഭരണപരമോ സാമൂഹികപരമോ ആയ പ്രവർത്തനങ്ങൾ ചിട്ടയായി രേഖപ്പെടുത്തുന്നതിലൂടെ ആർക്കൈവുകൾ സ്വാഭാവികമായി തന്നെ രൂപംകൊള്ളുന്നു. വരും തലമുറയ്ക്ക് എന്തെങ്കിലും സന്ദേശം നൽകുവാനായി ബോധപൂർവ്വം തയ്യാറാക്കിയ രേഖകളിൽ നിന്നും ആർക്കൈവുകളെ വ്യത്യസ്തമാക്കുന്നതും ഈ 'സ്വാഭാവികത'യാണ്. ഒരു വസ്തുതയുടെയോ സംഭവത്തിന്റെയോ ആധികാരികത (തെളിവ്) ഉറപ്പുവരുത്തുകയാണ് ആർക്കൈവുകളുടെ പ്രധാന ധർമ്മം.
ആർക്കൈവുകൾ സാധാരണ പ്രസിദ്ധീകരിക്കാറില്ല. പുസ്തകങ്ങൾ, മാഗസീനുകൾ എന്നിവയ്ക്കുള്ളതു പോലെ നിരവധി പകർപ്പുകൾ ഇവയ്ക്ക് ഉണ്ടാകാറുമില്ല. അതിനാൽ തന്നെ ആർക്കൈവുകൾ ഗ്രന്ഥശാല (ലൈബ്രറി)കളിൽ നിന്നും വ്യത്യസ്തമാണ്. എന്നിരുന്നാലും ചില ഗ്രന്ഥശാലകളിൽ ആർക്കൈവുകളുടെ ശേഖരം കാണപ്പെടുന്നുണ്ട്. ഉദാഹരണമായി, കോളേജ് ലൈബ്രറികളിൽ പ്രസ്തുത സ്ഥാപനത്തിന്റെ പ്രവർത്തനചരിത്രരേഖകൾ, ഭരണനിർവ്വണരേഖകൾ, ഗവേഷണപ്രബന്ധങ്ങൾ എന്നിവ പ്രത്യേകമായി സൂക്ഷിക്കുന്നുണ്ട്‌. ഇവയെ "ഗ്രന്ഥശാല" എന്നതിനു പകരം "ആർക്കൈവ്" എന്നാണ് വിശേഷിപ്പിക്കുന്നത്.
ആധുനികകാലത്തെ ആർക്കൈവ്സിന് ഉദാഹരണമാണ് വെബ് ആർക്കൈവ്. വെബ്സൈറ്റുകളും മറ്റും ദീർഘകാലത്തേക്കു സംരക്ഷിച്ചുവയ്ക്കുന്നതിനെയാണ് വെബ് ആർക്കൈവ് എന്നുപറയുന്നത്. വിക്കിപീഡിയ പോലുള്ള ഓൺലൈൻ വിജ്ഞാനകോശങ്ങൾ വെബ് സ്രോതസ്സുകളുടെ ആധികാരികത എന്നും നിലനിർത്തുന്നതിനായി "ആർക്കൈവ് ചെയ്യൽ" പ്രോത്സാഹിപ്പിക്കുന്നുണ്ട്.
വാക്കിന്റെ ഉത്ഭവം
പതിനേഴാം നൂറ്റാണ്ടിൽ ഇംഗ്ലീഷ് ഭാഷയിലാണ് ആർക്കൈവ് എന്ന പദം ആദ്യമായി ഉപയോഗിച്ചതെന്നു കരുതുന്നു. ചരിത്രരേഖകളുടെ ശേഖരത്തെ സൂചിപ്പിക്കുന്നതിനായി ഗ്രീക്കുഭാഷയിലുള്ള ആർക്കയോൺ, ഫ്രഞ്ച് ഭാഷയിലെ ആർക്കൈവ്സ്, ലാറ്റിൻ ഭാഷയിലെ ആർക്കിയം, ആർക്കിവം എന്നീ വാക്കുകളിൽ നിന്നാണ് ആർക്കൈവ് എന്ന പദത്തിന്റെ ഉത്ഭവമെന്നു കരുതുന്നു.
ചരിത്രം
ശിലകളിലും പേപ്പറിലും ഔദ്യോഗിക രേഖകൾ രേഖപ്പെടുത്തിവയ്ക്കുന്ന സമ്പ്രദായം പുരാതനകാലത്തു തന്നെ നിലനിന്നിരുന്നു. ക്രിസ്തുവിന് 2000 വർഷം മുമ്പുള്ള (ബി.സി. 2000) ആർക്കൈവുകൾ കണ്ടെത്തിയിട്ടുണ്ട്. പുരാതനകാലത്തു ചൈനക്കാരും ഗ്രീക്കുകാരും, റോമാക്കാരും ആർക്കൈവുകൾ സൂക്ഷിച്ചിരുന്നു. റോമാക്കാർ ഇതിനെ റ്റാബുലേറിയം എന്നാണ് വിളിച്ചിരുന്നത്. ആധുനികകാലത്തെ ആർക്കൈവുകളുടെ ചരിത്രം ഫ്രഞ്ചുവിപ്ലവ കാലത്തുനിന്ന് ആരംഭിക്കുന്നു. വിപ്ലവകാലത്ത് (1790-കളിൽ) ചരിത്രരേഖകളുടെ സംരക്ഷണത്തിനായി ഫ്രഞ്ച് നാഷണൽ ആർക്കൈവ്സ് രൂപീകരിച്ചു. ലോകത്തിലെ ഏറ്റവും വലിയ ആർക്കൈവുകളിലൊന്നായ ഇവിടെ എ.ഡി. 625-ലെ ചരിത്രരേഖകൾ പോലും ലഭ്യമാണ്. .
ഉപയോക്താക്കൾ
പുരാതനകാലത്തെ ചരിത്രം, സാഹിത്യം, ജനജീവിതം എന്നിവ മനസ്സിലാക്കുവാൻ ആർക്കൈവുകൾ സഹായിക്കുന്നു. ചരിത്രകാരൻമാർ, ജീനിയോളജിസ്‌റ്റുകൾ, അഭിഭാഷകർ, ജനസംഖ്യാപഠനം നടത്തുന്നവർ എന്നുതുടങ്ങി ചലച്ചിത്രനിർമ്മാതാക്കൾ വരെ ആർക്കൈവുകൾ പ്രയോജനപ്പെടുത്തുന്നു. ഉപയോഗത്തിന്റെ അടിസ്ഥാനത്തിൽ ആർക്കൈവുകളെ വിദ്യാഭ്യാസസംബന്ധമായവ, വാണിജ്യസംബന്ധമായവ, സർക്കാർ സംബന്ധമായവ, മറ്റുള്ളവ എന്നിങ്ങനെ തരംതിരിച്ചിട്ടുണ്ട്.
വിദ്യാഭ്യാസ സംബന്ധമായവ
കോളേജുകളിലും സർവകലാശാലകളിലും ഗ്രന്ഥശാലകളോടൊപ്പം തന്നെ ആർക്കൈവ്സും സംരക്ഷിച്ചുവരുന്നു. പ്രസ്തുത സ്ഥാപനങ്ങളുടെ ഭരണനിർവ്വഹണവുമായി ബന്ധപ്പെട്ട രേഖകൾ, വിവിധ സംഘടനകളുടെ പ്രവർത്തനരേഖകൾ, ഗവേഷണപ്രബന്ധങ്ങൾ എന്നിവയാണ് ഇത്തരം ആർക്കൈവ്സിൽ സൂക്ഷിക്കുന്നത്.
വാണിജ്യപരമായവ
ചില ബിസിനസ് സ്ഥാപനങ്ങൾ ആർക്കൈവ്സ് സൂക്ഷിക്കുന്നുണ്ട്‌. പ്രസിദ്ധ അമേരിക്കൻ കമ്പനിയായ കൊക്കക്കോള, മോട്ടറോള തുടങ്ങിയ കമ്പനികൾ അവരുടെ ചരിത്രരേഖകളും മറ്റും സൂക്ഷിക്കുന്നുണ്ട്‌. കമ്പനിയുടെ ബ്രാൻഡ് വാല്യു നിലനിർത്തുന്നതിൽ ഇവ പ്രധാന പങ്കുവഹിക്കുന്നു.
വെബ് ആർക്കൈവ്
ആധുനികകാലത്തെ ആർക്കൈവ്സിന് ഉദാഹരണമാണ് വെബ് ആർക്കൈവ്. വേൾഡ് വൈഡ് വെബിലെ (WWW) ഭാഗങ്ങൾ (പ്രധാനമായും വെബ്സൈറ്റുകൾ) ദീർഘകാലത്തേക്കു സംരക്ഷിച്ചുവയ്ക്കുകയും അത് ഗവേഷകർക്കും ചരിത്രകാരൻമാർക്കും പൊതുജനങ്ങൾക്കും ലഭ്യമാക്കുകയും ചെയ്യുന്നതിനെയാണ് വെബ് ആർക്കൈവ് എന്നുപറയുന്നത്. ഇതിനുള്ള സേവനം സൗജന്യമായി നൽകുന്ന നിരവധി വെബ്സൈറ്റുകൾ ഇന്നു ലഭ്യമാണ്. www.archive.org, www.archive.is എന്നിവ ഇതിനുദാഹരണങ്ങളാണ്.
പുറംകണ്ണികൾ
വർഗ്ഗം:ചരിത്രരേഖകൾ വർഗ്ഗം:ആർക്കൈവ്സ്
അപരാധിനി
വസന്താ പിക്ചേഴ്സിന്റെ ബാനറിൽ ബി.എസ്. രങ്ക അവതരിപ്പിച്ച മലയാളചലച്ചിത്രമാണ് അപരാധിനി. തിരുമേനി പിക്ചേഴ്സ് വിതരണം ചെയ്ത അപരാധിനി 1968 നവംബർ 6-ന് കേരളത്തിലെ തിയേറ്ററികളിൽ പ്രദർശിപ്പിച്ചു തുടങ്ങി.
പുറത്തേക്കുള്ള കണ്ണികൾ
വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
സിന്തറ്റിക് ഡയമണ്ട്
കൃത്രിമ രാസ പ്രവർത്തനങ്ങളിലൂടെ നിർമ്മിക്കുന്ന രത്നങ്ങളെയാണ് സിന്തറ്റിക് ഡയമണ്ട് എന്ന് വിളിക്കുന്നത്. യഥാർത്ഥ രത്നങ്ങൾ പ്രകൃതിയിലെ ഭൂഗർഭപ്രവർത്തനങ്ങളുടെ ഫലമായാണ് ഉണ്ടാവുന്നത്. സിന്തറ്റിക് രത്നങ്ങളെ HPHT ഡയമണ്ട്, CVD ഡയമണ്ട് എന്നിങ്ങനെ രണ്ടായി തരം തിരിച്ചിരിക്കുന്നു. ഉയർന്ന മർദ്ദത്തിലും ഉയർന്ന താപനിലയിലും (ഹൈപ്രഷർ-ഹൈ ടെമ്പറെച്ചർ) നിർമിച്ച് എടുക്കുന്ന രത്നങ്ങളെ HPHT ഡയമണ്ട് എന്ന് വിളിക്കുന്നു. കെമിക്കൽ വേപ്പർ ഡിപ്പോസിഷൻ രീതിയിൽ തയ്യാർ ചെയ്യുന്നവയാണ് CVD ഡയമണ്ടുകൾ. പ്രകൃത്യാ കാണപ്പെടുന്ന രത്നങ്ങളെ പോലെ തന്നെ ഇവയും പരിശുദ്ധ കാർബൺ (ക്രിസ്റലീകൃത ഐസോട്രോപ്പിക് 3D രൂപം) തന്നെയാണ്.
അവലംബം
വർഗ്ഗം:കാർബണിന്റെ രൂപങ്ങൾ വർഗ്ഗം:കാർബൺ
സീതത്തോട് പാലം
സീതത്തോട് പാലം പത്തനംതിട്ട ജില്ലയിലെ കിഴക്കൻ പ്രദേശമായ സീതത്തോടിനെ കോട്ടമൺപാറയുമായി ബന്ധിപ്പിക്കുന്ന പാലമാണ്. ഒരു കരയിൽ ചിറ്റാർ ആങ്ങാമൂഴി റോഡ് കടന്നുപോകുന്നു. സീതത്തോട് പട്ടണത്തിന്റെ കിഴക്കെ അറ്റത്ത് ആണീ പാലം നിർമ്മിച്ചിരിക്കുന്നത്. മുൻപ് കടത്തു വള്ളത്തിൽ ആളുകൾ ഒറ്റപ്പെട്ട പ്രദേശമായ കോട്ടമൺപാറയിൽ നിന്നും സീതത്തോട് പട്ടണത്തിലേയ്ക്കു വരുമായിരുന്നു. വാഹനത്തിൽ വരാൻ സീതത്തോട് നിന്ന് 13 കിലോമീറ്ററോളം ചുറ്റി ആങ്ങാമൂഴി വഴി പോകണമായിരുന്നു. എന്നാൽ, സീതത്തോടുനിന്നും കോട്ടമൺപാറയിലേയ്ക്കുള്ള ദൂരം 13 കിലോമീറ്ററോളം കുറയാൻ സീതത്തോട് നിന്നും കോട്ടമൺപാറയിലേയ്ക്ക് പുതിയ പാലം നിർമ്മിക്കപ്പെട്ടു. പമ്പയുടെ കൈവഴിയായ കക്കാട്ടാറ്റിനു കുറുകെയാണീ പാലം. 2012 ഏപ്രിൽ 14നു അന്നത്തെ കേരള മുഖ്യമന്ത്രിയായിരുന്ന ഉമ്മൻ ചാണ്ടിയാണ് പാലം ഉദ്ഘാടനം ചെയ്തത്.
സ്ഥാനം
മൂഴിയാർ മണ്ണാറക്കുളഞ്ഞി പാതയിൽ സീതത്തോട്ടിലാണ് പാലം തൂടങ്ങുന്നത്. പമ്പയാറിനു കുറുകെ കോട്ടമൺപാറയിൽ ആണ് ഈ പാലത്തിന്റെ മറുഭാഗം.
അവലംബം
വർഗ്ഗം:പത്തനംതിട്ട ജില്ലയിലെ പാലങ്ങൾ വർഗ്ഗം:കേരളത്തിലെ പാലങ്ങൾ
ജേക്കബ് വാൻ ഹോഡിസ്
ജേക്കബ് വാൻ ഹോഡിസ് (16 മേയ് 1687 - മേയ് / ജൂൺ 1942) എന്ന തൂലികാനാമത്തിലറിയപ്പെടുന്ന ജർമ്മൻ-യഹൂദ എക്സ്പ്ലോനീഷ്യസ്റ്റ് കവിയായ ഹാൻസ് ഡേവിസോണിന്റെ ചുരുക്ക പേരാണ് "വാൻ ഹോഡിസ്" എന്ന നാമം. 1911 ജനുവരി 11 ൽ ഡേർ ഡെമോക്രാറ്റ് മാഗസിനിൽ പ്രസിദ്ധീകരിച്ച വെൽടെൻഡെ (ലോകാവസാനം) അദ്ദേഹത്തിന്റെ ഏറ്റവും പ്രസിദ്ധമായ പ്രാരംഭ എക്സ്പ്രഷനിസ്റ്റ് കവിതയായി കണക്കാക്കപ്പെടുന്നു. ഇത് സമാനമായ വിചിത്രമായ ശൈലിയിൽ എഴുതാൻ മറ്റനേകം കവികളെ പ്രചോദിപ്പിച്ചു. സറിയലിസത്തിന്റെ ജർമ്മൻ മുൻഗാമിയായും അദ്ദേഹത്തെ കണ്ടിരുന്നു.
ജീവിതം
ഡോക്ടറും പൊതുജനാരോഗ്യ ഉദ്യോഗസ്ഥനും ആയ ഹെർമൻ ഡേവിഡ്സോൺ, അദ്ദേഹത്തിന്റെ ഭാര്യ ഡോറിസ്, née  കെപ്നർ എന്നിവരുടെ മൂത്ത മകനായി ബെർലിനിൽ ജനിച്ചു. മിസ്സിസ് ഡേവിഡ്സോൺ ഇരട്ടക്കുട്ടികൾക്ക് ജന്മം നൽകി. പക്ഷേ, ഒരു കുഞ്ഞ് ജനിച്ചപ്പോൾത്തന്നെ മരിച്ചിരുന്നു. അദ്ദേഹത്തിന്റെ മറ്റ് നാലുമക്കളായ മേരി, അന്നാ, ലുഡ്വിഗ്, ഏണസ്റ്റ് എന്നിവർ സഹോദരങ്ങളായിരുന്നു. കവി ഫ്രീഡ്രിക്കെ കെമ്പ്നെർ (1836-1904) അദ്ദേഹത്തിന്റെ മുത്തശ്ശിയായിരുന്നു. അറിയപ്പെടുന്ന ഫ്രീഡ്രിക്ക് വിൽഹെം ജിംനേഷ്യം ആയിരുന്നു. എന്നിരുന്നാലും, അദ്ദേഹത്തിന്റെ കോപം കാരണം (അദ്ദേഹം വളരെ ബുദ്ധിപരമായിരുന്നെങ്കിലും) അദ്ദേഹം വിജയിച്ച ഒരു വിദ്യാർഥിയായില്ല. 1905- ൽ അദ്ദേഹം സ്കൂൾ ഉപേക്ഷിച്ചു. എന്നാൽ കഠിനപ്രയത്നം കൊണ്ട് അടുത്ത വർഷം അബിത്തർ ബിരുദം "ബാഹ്യ" വിദ്യാർത്ഥിയായിരുന്നു നേടി. യുവാവായപ്പോൾ ചാൾട്ടൻബർഗ്ഗിലെ ടെക്നിക്കൽ കോളേജിൽ നിന്ന് വാസ്തുവിദ്യ പഠിക്കാൻ തുടങ്ങി. ക്ലാസിക്കൽ ഭാഷാശാസ്ത്ര പഠനത്തിനായി ജെന സർവകലാശാലയിൽ ചേർന്നു. പിന്നീട് അദ്ദേഹം ബെർലിനിലേക്ക് മടങ്ങി ഫ്രെഡറിക് വില്യം സർവകലാശാലയിൽ തുടർന്നു. അവിടെ അദ്ദേഹം നിയമബിരുദധാരിയായ കുർറ്റ് ഹില്ലറുമായി ചേർന്ന് തന്റെ സാഹിത്യ കഴിവുകളെ വികസിപ്പിക്കാൻ പ്രേരിപ്പിക്കുകയും ചെയ്തു.
ഹാൻസ് ഡേവിഡ്‌സൺ ഇതിനകം തന്നെ സ്കൂൾ കാലത്ത് കവിതകൾ രചിച്ചിരുന്നു. 1909-ൽ അദ്ദേഹവും സുഹൃത്ത് കുർട്ട് ഹില്ലറും ഹാക്കെഷെ ഹോഫ് മുറ്റങ്ങളിൽ എക്സ്പ്രഷനിസ്റ്റ് ഡെർ ന്യൂ ക്ലബ് (ദി ന്യൂ ക്ലബ്) ആർട്ടിസ്റ്റ് സൊസൈറ്റി സൃഷ്ടിച്ചു; അടുത്ത വർഷം മാർച്ചിൽ, സാഹിത്യ സായാഹ്നങ്ങളിൽ അവർ നിയോ-പതിറ്റിസ് കാബററ്റ് (Neo-pathetic Cabaret) എന്ന പേരിൽ അവരുടെ ആശയങ്ങൾ അവതരിപ്പിച്ചു. ജോർജ്ജ് ഹെയ്ം, ഏണസ്റ്റ് ബ്ലാസ്, എറിക് അൻ‌ഗെർ എന്നിവരും അവരോടൊപ്പം ചേർന്നു. ലാസ്കർ-ഷൊലറും പങ്കെടുത്തിരുന്നു (വാൻ ഹോഡിസെ രചനകളെക്കുറിച്ച് അവൾ പറഞ്ഞു. "അദ്ദേഹത്തിന്റെ വാക്യങ്ങൾ വളരെ തീവ്രമാണ്. അവ മോഷ്ടിക്കാൻ ആഗ്രഹിക്കുന്നു" ) 1912 ലെ വസന്തകാലത്താണ് കാബററ്റിന്റെ അവസാന, ഒമ്പതാം, വൈകുന്നേരം നടന്നത്; ദാരുണമായി മരിച്ച ജോർജ്ജ് ഹെയ്‌മിനുള്ള ആദരാഞ്ജലിയായിരുന്നു അത്. കാബറേറ്റ് വളരെ ജനപ്രിയമായിരുന്നു, പലപ്പോഴും നൂറുകണക്കിന് കാണികളെ ആകർഷിച്ചിരുന്നു. ഈ സായാഹ്നങ്ങളിലൊന്നിൽ വെൽ‌ടെൻഡെ പാരായണം ചെയ്യുകയും പ്രേക്ഷകരെ പൂർണ്ണമായും രോമാഞ്ചമുണ്ടാക്കുകയും ചെയ്തിരുന്നു. അന്ന് അവതരിപ്പിച്ച എട്ട് വരികൾ ചെലുത്തിയ സ്വാധീനം പല കലാകാരന്മാരും പിന്നീട് ഓർമ്മിച്ചു.
പുറം കണ്ണികൾ
വർഗ്ഗം:1887-ൽ ജനിച്ചവർ വർഗ്ഗം:1942-ൽ മരിച്ചവർ വർഗ്ഗം:ജൂത കവികൾ വർഗ്ഗം:ജർമ്മൻ കവികൾ വർഗ്ഗം:ജർമ്മൻ യഹൂദർ വർഗ്ഗം:ബെർലിനിൽ നിന്നുള്ള എഴുത്തുകാർ വർഗ്ഗം:ഇരുപതാം നൂറ്റാണ്ടിലെ ജർമ്മൻ കവികൾ വർഗ്ഗം:ഇരുപതാം നൂറ്റാണ്ടിലെ ജർമ്മൻ എഴുത്തുകാർ വർഗ്ഗം:ജർമ്മൻ ഭാഷാ കവികൾ
എ.പി.എം മുഹമ്മദ് ഹനീഷ്
കേരളത്തിലെ മുൻ പൊതുമരാമത്ത് സെക്രട്ടറിയാണ് '''എ.പി.എം. മുഹമ്മദ് ഹനീഷ്. ഐഎഎസ്''' ശ്രദ്ധേയമായ പ്രവർത്തനങ്ങൾ നടത്തിയ കേരളത്തിലെ പൊതുവിദ്യാഭ്യാസ ഡയറക്ടർമാരിലൊരാളാണ് ഇദ്ദേഹം. കൊച്ചിയിൽ നടന്ന ഫിഫ അണ്ടർ 17 ലോകകപ്പ് ഫുട്‌ബോൾ 2017-ന്റെ നോഡൽ ഓഫീസറായി സർക്കാർ ഇദ്ദേഹത്തെ നിയമിച്ചിട്ടുണ്ട്. എറണാംകുളം ജില്ലാകലക്ടർ, ജില്ലാ മജിസ്ട്രേറ്റ് എന്നീ സ്ഥാനങ്ങളിലും പ്രവർത്തിച്ചിട്ടുണ്ട്.
വിദ്യാഭ്യാസം
സിവിൽ എഞ്ചിനീയറിംഗിലാണ് ബിരുദം നേടിയത്. 1996ൽ ഐഎഎസിലേക്ക് തിരഞ്ഞെടുക്കപ്പെട്ടു.
അവലംബം
വർഗ്ഗം:ഇന്ത്യയിലെ സർക്കാർ ഉദ്യോഗസ്ഥർ
ശ്രീ പോരിട്ടിക്കാവ് ദേവി ക്ഷേത്രം -വെണ്ണിക്കുളം
പത്തനംതിട്ട ജില്ലയിലെ തിരുവല്ലയിൽ നിന്ന് ഏകദേശം 11 കിലോമീറ്റർ മാറി സ്ഥിതി ചെയ്യുന്ന വെണ്ണിക്കുളം ഗ്രാമത്തിന്റെ അതിർത്തിയിൽ സ്ഥിതി ചെയ്യുന്ന ഒരു ഭഗവതി ക്ഷേത്രമാണ് പോരിട്ടിക്കാവ് ദേവീക്ഷത്രം. ആദിപരാശക്തിയുടെ മാതൃഭാവമായ ഭദ്രകാളിയാണ് പ്രതിഷ്ഠ. യുദ്ധസമയത്ത് മരണഭീതിയാൽ പാതാളകുണ്ടിൽ പോയി ഒളിച്ച ദാരികൻ എന്ന ഘോരഅസുരനെ കടന്നുപിടിച്ച് മടിയിൽ കിടത്തി ശൂലം കുത്തിയിറക്കി വധിക്കുന്ന വിധത്തിലാണ് ബിംബസങ്കല്പം.
=ക്ഷേത്രം= ഏകദേശം എല്ലാ വലിയ ക്ഷേത്രലക്ഷണങ്ങളും ഈ ക്ഷേത്രത്തിനും ഉണ്ട്. അതിവിശാലമായ പാർക്കിങ് ഗ്രൗണ്ട് കടന്ന് വേണം ക്ഷേത്രത്തിൽ എത്താൻ. ആദ്യംതന്നെ കാണുന്നത് സാമാന്യം വലിയ ഒരു ആനക്കൊട്ടിൽ. ശേഷം കൊടിമരം. ശ്രീഭദ്രകാളിയുടെ വാഹനമായ വേതാളത്തെ ശിരസ്സിലേറ്റിക്കൊണ്ട് കൊടിമരം നിലകൊള്ളുന്നു. 22 പറയുടെ ചെമ്പുകൊടിമരം ആണ്. പിന്നെ ബലിക്കൽ പുരയും നാലമ്പലവും. പഴയ ക്ഷേത്രം ജീര്ണിച്ചതിനാൽ നാലമ്പലം 2016ൽ പൂർണമായും പുനര്നിര്മിച്ചു.നമസ്‌കാരമണ്ഡപം ഉണ്ട് അകത്ത്.ശ്രീകോവിൽ ചതുര ആകൃതിയിലാണ്.ശ്രീകോവിലിന് അകത്ത് സർവഭീഷ്ടയായ പോരിട്ടികാവിലമ്മ ഐശ്വര്യാദായിനിയായി വാഴുന്നു. വിഗ്രഹത്തിന് ഏകദേശം നാലടി ഉയരം വരും.ഇരിക്കുന്ന ഭാവത്തിലാണ്.
ഖില്ലാരി പശു
ലഘുചിത്രം| കില്ലാരി പശു ലഘുചിത്രം| കില്ലാരി കാള കന്നുകാലി ഇനമാണ് ഖില്ലാരി. ബോസ് ഇൻഡിക്കസ് ഉപജാതിയിൽ അംഗമാണ്, മഹാരാഷ്ട്രയിലെ സതാര, കോലാപ്പൂർ, സാംഗ്ലി പ്രദേശങ്ങൾ, ഇന്ത്യയിലെ കർണാടകയിലെ ബിജാപൂർ, ധാർവാഡ്, ബെൽഗാം ജില്ലകളിൽ നിന്നുള്ളതാണ് ഇത്. പ്രദേശത്തെ ഉഷ്ണമേഖലാ, വരൾച്ചാ സാഹചര്യങ്ങളുമായി ഈ ഇനം നന്നായി പൊരുത്തപ്പെടുന്നു. കാർഷിക മേഖലയിലെ ബുദ്ധിമുട്ടുകൾ കൈകാര്യം ചെയ്യാനുള്ള കഴിവ് കാരണം പ്രാദേശിക കാർഷിക സമൂഹം അവരെ ഇഷ്ടപ്പെടുന്നു., കാരണം കുറഞ്ഞ പാൽ വിളവ്, ഈയിനം കുറഞ്ഞുവരികയാണ് ഇതര വരുമാന മാർഗ്ഗം പ്രദാനം ചെയ്യുന്നു.
ശ്രീ പോരിട്ടിക്കാവ് ദേവി ക്ഷേത്രം -വെണ്ണിക്കുളം
=ഐതിഹ്യം= ക്ഷേത്രത്തെ കുറിച്ച് പഴമക്കാർ പറയുന്ന ഐതിഹ്യം ഇതാണ്. പോരിട്ടിക്കാവ് ഭഗവതിയുടെ സഹോദരിയാണ് കല്ലൂപ്പാറ ഭഗവതി. ഒരു ദിവസം യാത്രാമധ്യേ രണ്ടുപേരുടെ ഈ ക്ഷേത്രമിരിക്കുന്ന സ്ഥലത്തെത്തി വിശ്രമിച്ചു. വൃക്ഷനിബിഢവും പുഴയും ഒക്കെ കൊണ്ട് പ്രകൃതിഭംഗിയാർന്ന ഈ സ്ഥലം ഒരു ദേവിക്ക് വളരെയധികം ഇഷ്ടപ്പെട്ടു. പോകാൻ പുറപ്പെടുന്ന വേളയിൽ ജ്യേഷ്ഠത്തിയായ ഭഗവതി അനുജത്തിയോട് "പോര് ഇട്ടി" എന്ന് പറഞ്ഞുവത്രെ. പണ്ടുകാലത്ത് സ്നേഹത്തോടെയും വാത്സല്യത്തോടെയും വിളിക്കുന്ന വിളിപേരുകൾ ആയിരുന്നു ഇട്ടി,കുഞ്ഞി എന്നൊക്കെ. എന്നാൽ ആ ഭഗവതി പോകാതെ ഈ സ്ഥലത്ത് ഇരിക്കാനാണ് നമുക്കിഷ്ടമെന്ന് ഉണർത്തിച്ചു. തുടർന്ന് ജ്യേഷ്ഠത്തിയായ ഭഗവതി ഈ സ്ഥലത്തുനിന്ന് അല്പം പടിഞ്ഞാറോട്ട് മാറി കല്ലൂപ്പാറ എന്ന സ്ഥലത്തേക്ക് പോകുകയും അവിടെ ഇരിക്കുകയും ചെയ്തു. അന്ന് കല്ലൂപ്പാറയമ്മ പോര് ഇട്ടി എന്ന് പറഞ്ഞതിനാലാണ് ഇന്ന് ക്ഷേത്രത്തിന് പോരിട്ടിക്കാവ് എന്ന നാമം സിദ്ധിച്ചത്.
ഖില്ലാരി പശു
ചരിത്രം
ഖില്ലാരി ഇനത്തിൽ നിരവധി ഇനങ്ങൾ ഉൾപ്പെടുന്നു. ഇത് ഒരുപക്ഷേ നിന്നുള്ള കന്നുകാലികളുടെ ഹില്ലികര് ഇനത്തിൽ നിന്നാണ് ഈ ഇനം ഉത്ഭവിച്ചതെന്നു കരുതുന്നു. മൈസൂർ സംസ്ഥാന അല്ലെങ്കിൽ നിന്ന് മഹാരാഷ്ട്ര സംസ്ഥാന. കന്നുകാലികളുടെ കൂട്ടം എന്നർത്ഥം വരുന്ന "ഖില്ലാർ", കന്നുകാലിയെ അർത്ഥമാക്കുന്ന ഖില്ലാരി എന്നിവയിൽ നിന്നാണ് ഈ പേര് വന്നത്. പ്രധാനമായും ഖില്ലാരി കാളകൾ അടിസ്ഥാനപരമായി തെക്കൻ മഹാരാഷ്ട്രയിലെ സതാര ജില്ലയിൽ നിന്നുള്ളവയാണ്. കൂടാതെ ഈ മൃഗങ്ങളെ അയൽ ജില്ലകളായ സാംഗ്ലി, കോലാപ്പൂർ, പടിഞ്ഞാറൻ മഹാരാഷ്ട്രയിലെ സോളാപൂർ എന്നിവിടങ്ങളിൽ കാണപ്പെടുന്നു. ഗാർഹിക ലഘുലേഖകളിൽ ഇവ വ്യാപകമായി ഉപയോഗിക്കുന്നതിനുപുറമെ പൂനെ, അഹമ്മദ്‌നാഗർ, നാസിക്, ബിജാപൂർ എന്നീ ജില്ലകളിലും ഉപയോഗിക്കുന്നു.
സ്വഭാവഗുണങ്ങൾ
4 മുതൽ 5½ അടി വരെ ഉയരവും 350 മുതൽ 450 വരെ ഭാരവുമുള്ള ഖില്ലാരി  കി. ഗ്രാം. സാധാരണ മാതൃക ഒതുക്കമുള്ളതും ഇറുകിയതുമായ ചർമ്മമുള്ളതാണ്, വൃത്തിയുള്ള കട്ട് സവിശേഷതകളും സമചതുരമായി വികസിപ്പിച്ചെടുത്ത ആസ്ഥാനവും. കാഴ്ച ശക്തമായ കൈകാലുകളുമായി ഒതുക്കമുള്ളതാണ്. പെൽവിസ് തോളിനേക്കാൾ അല്പം കൂടുതലാണ്. ഡെക്കാൻ പീഠഭൂമിയിലെ ഖില്ലാരിസ്, മഹസ്വാദ്, അറ്റ്പാഡി മഹൽ ഇനങ്ങളിൽ ചാരനിറത്തിലുള്ള വെളുത്ത നിറമുണ്ട്. പുരുഷന്മാർക്ക് മുൻ‌ഭാഗത്തും പിൻഭാഗത്തും ആഴത്തിലുള്ള നിറമുണ്ട്, മുഖത്ത് ചാരനിറവും വെളുത്ത നിറവുമുണ്ട്. ചുവന്ന മൂക്കും കുളിയും കൊണ്ട് വെളുത്തതാണ് തപ്തി ഖില്ലാരി. നകാലി ഖില്ലാരി ചാരനിറത്തിലുള്ളതാണ്. പുതുതായി ജനിച്ച പശുക്കിടാക്കൾക്ക് തുരുമ്പിച്ച ചുവന്ന നിറമുള്ള വോട്ടെടുപ്പുകളുണ്ടെങ്കിലും ഇത് മാസങ്ങൾക്കുള്ളിൽ അപ്രത്യക്ഷമാകും. നീളമുള്ള ഇടുങ്ങിയ തലയുള്ള ഖില്ലാരിസിന് നീളമുള്ള കൊമ്പുകൾ പിന്നിലേക്കും പിന്നീട് വ്യതിരിക്തമായ വില്ലിൽ മുകളിലേക്കും നീങ്ങുന്നു, ഒപ്പം നേർത്ത പോയിന്റിലേക്ക് ടാപ്പുചെയ്യുന്നു. ചെവികൾ, അകത്ത് മഞ്ഞ നിറമുള്ളവ ചെറുതും ചൂണ്ടിക്കാണിച്ചതും വശങ്ങളിലായി പിടിച്ചിരിക്കുന്നതുമാണ്. കാലുകൾ വൃത്താകൃതിയിലും നേരായ കറുത്ത കുളികളുമാണ്. കോട്ട് മികച്ചതും ഹ്രസ്വവും തിളക്കവുമാണ്.
ശ്രീ പോരിട്ടിക്കാവ് ദേവി ക്ഷേത്രം -വെണ്ണിക്കുളം
=ഉത്സവം= ക്ഷേത്രത്തിലെ തിരുവുത്സവം കുംഭത്തിലാണ്. 2022 വരെ കുംഭമാസത്തിലെ പൂയം ആറാട്ടുവരത്തക്ക രീതിയിൽ പത്ത് ദിവസത്തെ ഉത്സവം ആയിരുന്നു. എന്നാൽ ആ വർഷം നടത്തിയ ദേവപ്രശ്ന ക്രിയകളുടെ ഭാഗമായി 2023 ലെ ഉത്സവം മുതൽ പൂയം കൊടിയേറി തുടർന്നുള്ള പത്ത് ദിവസം ഉത്സവമായി നടത്തുന്നു.
ഖില്ലാരി പശു
ഇനങ്ങൾ
മഹാരാഷ്ട്രയിൽ നാല് പ്രധാന തരം ഖില്ലാരികൾ പ്രചാരത്തിലുണ്ട്. തെക്കൻ മഹാരാഷ്ട്രയിൽ ഹനം ഖില്ലർ (ചിലപ്പോൾ അറ്റ്പാഡി മഹൽ) പ്രചാരത്തിലുണ്ട്. കോലാപ്പൂർ, സതാര, സമീപ പ്രദേശങ്ങളിൽ. സതാര ജില്ലയിലെ മാൻ &amp; ഖതവ് താലൂക്കുകളിലാണ് മഹസ്വാദ് ഖില്ലാരി കൂടുതലും താമസിക്കുന്നത്. പശ്ചിമ ഖണ്ഡേഷ് ജില്ലയായ തപി ഖില്ലാരി അല്ലെങ്കിൽ തിലാരി ഉൾപ്പെടുന്ന സത്പുര മലനിരകളുടെ പ്രദേശത്ത്. നകാലി ഖില്ലാരി ഏറ്റവും പുതിയത്. നകാലി എന്നാൽ "അനുകരണം" എന്നാണ്. ഈ പ്രദേശങ്ങളുടെ തൊട്ടടുത്ത പ്രദേശങ്ങളിൽ ഇത് കാണപ്പെടുന്നു.
ശ്രീ പോരിട്ടിക്കാവ് ദേവി ക്ഷേത്രം -വെണ്ണിക്കുളം
=പടയണി= ക്ഷേത്രത്തിൽ നടക്കുന്ന ഏറ്റവും പ്രധാനമായ ചടങ്ങാണ് പടയണി. മീനമാസത്തിലാണ് പടയണി നടക്കുക. ദാരിക വധാനന്തരം ഉഗ്രകോപാകുലയായ ഭഗവതിയുടെ കോപം ശമിപ്പിക്കുന്നതിന് ശിവനും ദേവഗണങ്ങളും കോലങ്ങൾ വരച്ച് കെട്ടിയാടി. അങ്ങനെ ദേവിയുടെ കോപം ശാന്തമായി എന്നാണ് ഐതിഹ്യം. ഇതാണ് പടയണിയുടെ ഇതിവൃത്തം
പോരിട്ടിക്കാവിലമ്മയുടെ തിരുനാളായ മീനഭരണി, മീനകാർത്തിക ദിവസങ്ങളിലാണ് വലിയപടയണി. അതിന് ഏതാണ്ട് ഒരു മാസം മുൻപ് മുതലേ തന്നെ പടയാണി ചടങ്ങുകൾ ആരംഭിക്കുന്നു. നാട്ടുകാരും കരക്കാരും ഉത്സവതിനെക്കാൾ പ്രാധാന്യം പടയണിക്ക് കൊടുക്കുന്നു. ഉത്സവമുറ വരുന്നതിനും വളരെ പണ്ട് തന്നെ ഇവിടെ പടയണി അരങ്ങേറുന്നതിനാലാകാം കാരണം. അഭീഷ്ടകാര്യ സിദ്ധിക്കും, രോഗദുരിതശമനത്തിനുമായി ഭക്തർ ഓരോ കോലങ്ങൾ വഴിപാടായി നടത്തുന്നു.
ഖില്ലാരി പശു
പ്രജനനം
തെക്കൻ മഹാരാഷ്ട്ര, സോളാപൂർ, സാംഗ്ലി, സതാര ജില്ലകളിൽ ഖില്ലരി കൃഷിക്കാർ വളർത്തുന്നു. ഈ പ്രദേശങ്ങളിൽ കന്നുകാലികളുടെ വലുപ്പം ചെറുതാണ്, സാധാരണയായി ഒന്നോ രണ്ടോ പശുക്കൾ. സത്‌പുര ശ്രേണികളിൽ തില്ലാരിസ് എന്നറിയപ്പെടുന്ന പ്രൊഫഷണൽ ബ്രീഡർമാരാണ് ഖില്ലാരിമാരെ വളർത്തുന്നത്. ഈ ബ്രീഡർമാർ കാളകളെയും കാളകളെയും ഉത്പാദിപ്പിക്കുന്നു. ഖില്ലാരികളെ "മീഡിയം ഫാസ്റ്റ് ഡ്രാഫ്റ്റ്" എന്ന് തരംതിരിക്കുന്നു. മഹാരാഷ്ട്ര സർക്കാർ ഹിംഗോളി, ജാത്ത്, ജുനോനി എന്നിവിടങ്ങളിലും കർണാടക സർക്കാരും ബങ്കാപൂരിലാണ് പ്രജനനം നടത്തുന്നത്.
ശ്രീ പോരിട്ടിക്കാവ് ദേവി ക്ഷേത്രം -വെണ്ണിക്കുളം
=തന്ത്രം= ക്ഷേത്രത്തിൽ താന്ത്രിക കർമങ്ങൾ നടത്തുന്നതിന് അവകാശം തിരുവല്ല തെക്കേടത്ത് കുഴിക്കാട്ടില്ലത്തിനാണ്.
ഖില്ലാരി പശു
പുറംകണ്ണികൾ
വർഗ്ഗം:കന്നുകാലി വർഗ്ഗങ്ങൾ വർഗ്ഗം:ഇന്ത്യൻ കന്നുകാലിയിനങ്ങൾ
ശ്രീ പോരിട്ടിക്കാവ് ദേവി ക്ഷേത്രം -വെണ്ണിക്കുളം
വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ
ജെറേമി ബെൻതാം
ബ്രിട്ടീഷ് തത്വചിന്തകനും,സാമൂഹിക നവോത്ഥാനപ്രവർത്തകനും ജഡ്ജിയുമായിരുന്നു ജെറേമി ബെൻതാം(15 February 1748 – 6 June 1832) .ആധുനിക ഉപഭോഗസിദ്ധാന്തത്തിന്റെ സ്ഥാപകനാണ്‌ അദ്ദേഹം. ബെൻതാം ആംഗ്ലോ-അമേരിക്കൻ തത്ത്വചിന്താനിയമത്തിന്റെ മുൻനിര പ്രവർത്തകരിലൊരാളാണ്‌ അദ്ദേഹം. ഇദ്ദേഹത്തിന്റെ ചിന്തകൾ സമൂഹത്തിന്റെ ക്ഷേമത്തിന്റെ വളർച്ചക്ക് കാരണമായി.വ്യക്തിപരവും സാമ്പത്തിക സ്വാതന്ത്യത്തിനും, പള്ളികളും സംസ്ഥാനങ്ങളുടെ തമ്മിലെ വിഭജനത്തിനും അഭിപ്രായ സ്വാതന്ത്യത്തിനും സ്ത്രീകളുടെ തുല്യതയ്ക്കും വിവാഹവേർപിരിയുന്നതിനുള്ള സ്വാതന്ത്ര്യത്തിനും സ്വവർഗ്ഗ്ലലൈഗീകതയ്ക്കും വേണ്ടി വാദിച്ചു .അടിമത്ത നിരോധനത്തിനും മരണശിക്ഷക്കും കുട്ടികളുടെ ഉൽപ്പടെ ശാരീരിക ശിക്ഷകൾ ഒഴിവാക്കണമെന്ന് ഇദ്ദേഹം പറഞ്ഞിരുന്നു. .ഈ അടുത്ത കാലങ്ങളിൽ അദ്ദേഹത്തെ മ്ര്ഗങ്ങളുടെ നിയമത്തിന്‌ വാദിച്ച ആദ്യകാല വക്കീലായി അറിയപ്പെടുന്നു .ഇദ്ദേഹം വ്യക്തിയവകാശങ്ങൾക്ക് വേണ്ടി ശക്തമായി വാദിച്ചു.ഇദ്ദേഹം സ്വാഭാവിക നിയമത്തിനുംnatural law സ്വാഭാവിക അവകാശങ്ങൾക്ക് എതിരായിരുന്നു.അവയെ പടിവാതിലിലിരിക്കുന്ന വിഡ്ഢിത്തം (nonsence upon stilts) എന്നാണ്‌ അദ്ദേഹം വിശേഷിപ്പിച്ചത് .
പുറത്തേക്കുള്ള വഴികൾ
വർഗ്ഗം:ബ്രിട്ടീഷ് തത്ത്വചിന്തകർ വർഗ്ഗം:1748-ൽ ജനിച്ചവർ വർഗ്ഗം:ഫെബ്രുവരി 15-ന് ജനിച്ചവർ വർഗ്ഗം:1832-ൽ മരിച്ചവർ വർഗ്ഗം:ജൂൺ 6-ന് മരിച്ചവർ വർഗ്ഗം:ഒപ്പുകൾ ഉൾപ്പെടുത്തിയിട്ടുള്ള ജീവചരിത്രങ്ങൾ
ആങ്ങമൂഴി പാലം
പത്തനംതിട്ട ജില്ലയിലെ കിഴക്കൻ മലയോര പ്രദേശത്തെ വനാതൃത്തിയിലുള്ള ആങ്ങമൂഴിയിലുള്ള പാലമാണിത്.
വർഗ്ഗം:പത്തനംതിട്ട ജില്ലയിലെ പാലങ്ങൾ വർഗ്ഗം:കേരളത്തിലെ പാലങ്ങൾ
മ്യൂസ് മേരി ജോർജ്
എഴുത്തുകാരിയും സാമൂഹ്യ പ്രവർത്തകയും നിരൂപകയും സർവവിജ്ഞാനകോശം ഇൻസ്റ്റിറ്റ്യൂട്ട് ഡയറക്ടറും ആണ് മ്യൂസ് മേരി ജോർജ്.1965 മാർച്ച് 12ന് കോട്ടയം ജില്ലയിലെ കാഞ്ഞിരപ്പള്ളിയിൽ അധ്യാപക ദമ്പതികളുടെ മകളായി ജനിച്ചു. മലയാള ഭാഷയിലും സാഹിത്യത്തിലും ബിരുദാനന്തര ബിരുദവും എം.ഫില്ലും. പി വത്സലയുടെയും സാറാ ജോസഫിന്റെയും ചെറുകഥകളെ അടിസ്ഥാനമാക്കിയുള്ള പഠനത്തിന് എം ജി യൂണിവേഴ്സിറ്റിയിൽ നിന്നും പി.എച്ച്.ഡി.യും ലഭിച്ചു. തുടർന്ന് യു.സി. കോളേജിലെ മലയാള വിഭാഗം അധ്യാപികയായി ജോലി ചെയ്തു. ലഘുചിത്രം|ഡോ.മ്യൂസ് മേരി ജോർജ് ഇസ്പേഡുറാണി, രഹസ്യേന്ദ്രിയങ്ങൾ (കവിത), സ്ത്രീയേ എനിക്കും നിനക്കും എന്ത് (പഠനം), ഉടലധികാരം, മെർക്കുറി: ജീവിതത്തിന്റെ രസമാപിനി (ലേഖനം) പഴയ കൃതി പുതിയ വായന, സ്ത്രീപക്ഷ മാധ്യമ പഠനങ്ങൾ (സംയോജക) എന്നിവയാണ് അവർ രചിച്ച പുസ്തകങ്ങൾ. മ്യൂസ് മേരി ആനുകാലികങ്ങളിൽ സജീവമായി എഴുതാറുണ്ട്. നകുൽ വി.ജി. എഴുതിയ 'ജലം പോലെ തെളിഞ്ഞ'എന്ന പുസ്തകം മ്യൂസ് മേരിയുടെ എഴുത്തിനെയും ജീവിതത്തെയും അടയാളപ്പെടുത്തുന്നു.
അവലംബം
1. അഭിമുഖം.'എഴുതുന്നത് സ്ത്രീ അനുഭവത്തിന്റെ വ്യത്യസ്ത രൂപങ്ങൾ '
http://www.keralanews.gov.in/index.php/2014-11-13-05-16-05/3201-2015-10-12-09-01-26
2. 'സാമൂഹ്യ നന്മയില്ലായ്മയുടെ ഇര' എന്ന ലേഖനം https://m.madhyamam.com/opinion/articles/2016/may/06/194843
3. 'പെൺകുഞ്ഞുങ്ങൾക്ക് എല്ലാ ദിനവും ദേശീയ ദിനം' എന്ന ലേഖനം
4. women writers of Kerala.
http://womenwritersofkerala.com/author.php?author_id=364
5. keralaliterature.comൽ നിന്നുള്ള ലേഖനം
6. സാഹിത്യ അക്കാദമി
http://malayalamnewsdaily.com/node/651/india
വർഗ്ഗം:മലയാള ഗദ്യസാഹിത്യകാരന്മാർ വർഗ്ഗം:1965-ൽ ജനിച്ചവർ വർഗ്ഗം:മാർച്ച് 12-ന് ജനിച്ചവർ വർഗ്ഗം:കോട്ടയം ജില്ലയിൽ ജനിച്ചവർ
ശിവമഹിമ്നഃ സ്തോത്രം
ശിവ മഹിമ്ന സ്തോത്രം (സംസ്കൃതം: शिवमहिम्न:स्तोत्र, romanized: śiva-mahimnaḥ stotra, lit. 'ശിവന്റെ മഹത്വത്തെക്കുറിച്ചുള്ള ഗീതം') ശിവനെ സ്തുതിക്കുന്ന ഒരു സംസ്കൃത രചനയാണ് (സ്തോത്രം). പാരമ്പര്യമനുസരിച്ച്, പുഷ്പദന്ത എന്ന ഗന്ധർവ്വൻ (ആകാശ സംഗീതജ്ഞൻ) രചിച്ചതാണ് ഈ ഗീതം.[1][2] ശ്ലോകം ശിവന്റെ വിവിധ നേട്ടങ്ങളും ഗുണങ്ങളും പട്ടികപ്പെടുത്തുന്നു.
ചെറുവരയൻ ശരശലഭം
ഒരു തുള്ളൻ ചിത്രശലഭമാണ് ചെറുവരയൻ ശരശലഭം (Small Branded Swift). Pelopidas mathias എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
നെല്ല് ചെടിയാണ് ഇതിന്റെ ലാർവാ ഭക്ഷ്യ സസ്യം.
പുറം കണ്ണികൾ
വർഗ്ഗം:തുള്ളൻ ചിത്രശലഭങ്ങൾ
ഹരിസേനൻ
നാലാം നൂറ്റാണ്ടിൽ ജീവിച്ചിരുന്ന സംസ്കൃതം കവിയും സമുദ്രഗുപ്തന്റെ സദസ്സിലെ ഒരു അംഗവുമാണ്‌ ഹരിസേനൻ .അദ്ദേഹത്തിന്റെ പ്രധാനപ്പെട്ട കവിത AD 345ൽ എഴുതിയതെന്ന് കരുതപ്പെടുന്ന അലഹബാദിലുള്ള കൽസ്തൂപത്തിൽ രേഖപ്പെടുതിയതാണ്‌.സ്തുതി പരമായ ശാസനങ്ങളാണ്‌ അവയിലൊന്നെങ്കിലും.
പ്രാചീന കാവ്യ രചയിതാക്കളിൽ ഒരാളായാണ്‌ ഹരിസേനനെ കരുതപ്പെടുന്നത്.ആർതർ ബെറീഡലെ പറയുന്നത്“ ചെറുകാവ്യങ്ങളാണ്‌ ഹരിസേനന്റെ കവിതകൾ.അവയിൽ ഗദ്യവും പദ്യവും ഉണ്ട്‌.സുബന്തുവിന്റേയും ബാണന്റേയും പ്രണയ ഗദ്യങ്ങളുടെ ഘടനയുമാണ്‌ ഉണ്ടായിരുന്നത് എന്നാണ്‌ അദ്ദേഹം പറയുന്നത്.
രചനകൾ
ഹരിസേനനെന്റെ രചനകൾ “അപഭ്രമര ധർമ്മപരിക്ഷ”,“കർപൂരപ്രകാരം”,“സൂക്തവല്ല്”.അദ്ദേഹത്തിന്റെ വൈദ്യ പ്രബന്ധങ്ങൾ “ജഗ്ദ്സുന്ദരി യോഗമാലാധികാരം”,യശോദ്ധരാകാണ്ഡം“,അഷ്ടഗ്നികാകതം”,ബ്രഹ്ത്കഥാകോശം“
അവലംബം
വർഗ്ഗം:സംസ്കൃത കവികൾ
കലിസംഖ്യ
ബി.സി 3102 ലാണ് കലിയുഗം ആരംഭിക്കുന്നത്. അന്ന് തൊട്ടുള്ള ദിനങ്ങളുടെ എണ്ണമാണ് കലിദിനം എന്ന് അറിയപ്പെടുന്നത്. സാധാരണ പഞ്ചാംഗങ്ങളിൽ തദ്ദിന കലി എന്ന് കാണുന്നത് ആ ദിനം കലിയുഗത്തിൽ എത്രാമത്തെ ദിവസമാണ് എന്നതാണ്. പഞ്ചാംഗങ്ങളിൽ തദ്ദിന കലി പ്രസ്താവിക്കുന്നത് അക്കങ്ങളായല്ല അക്ഷരങ്ങളാണ്. അക്കങ്ങളെ അക്ഷരങ്ങളായി മാറ്റി എഴുതുന്നതാകട്ടെ കടപയാദി അഥവാ പരൽ പേര് എന്ന ഗൂഡ വിദ്യ ഉപയോഗിച്ചും. നാരായണീയം അവസാനിക്കുന്നത് ആയുരാരോഗ്യ സൌഖ്യം എന്ന വാക്യത്തോടെയാണ്. ഇത് യഥാർത്ഥത്തിൽ പ്രസ്തുത കാവ്യം എഴുതിത്തീർന്ന ദിവസത്തെയാണ് സൂചിപ്പിക്കുന്നത്.സൂചിപ്പിക്കുന്നതാകടെട കടപയാദി സമ്പ്രദായത്തിലും.. ഇത് പ്രകാരം സ്വരങ്ങൾക്കെല്ലാം പൂജ്യം ആണ് വില. കടപയ എന്നിവയ്ക്ക് 1, ഖഠഫര എന്നിവയ്ക്ക് 2, ഗഡബല എന്നിവയ്ക്ക് 3, ഘഢഭവ എന്നിവയ്ക്ക് 4 ങണമശ എന്നിവയ്ക്ക് 5, ചതഷ എന്നിവയക്ക് 6, ഛഥസ എന്നിവയ്ക്ക് 7, ജദഹ എന്നിവയ്ക്ക് 8,ഝധള എന്നിവയ്ക്ക് 9 ഞനറ എന്നിയ്ക്ക് 0 എന്നിങ്ങനെയാണ് അക്കങ്ങൾ നിശ്ചയിച്ചിരിക്കുന്നത്.
വർഗ്ഗം:ജ്യോതിഷം വർഗ്ഗം:ജ്യോതിഷം - അപൂർണ്ണലേഖനങ്ങൾ
ജൈരൊ റോഡ്രിഗസ്
ജൈരൊ റോഡ്രിഗസ് പൈകൊട്ടൊ ഫിൽഹോ (ഡിസംബർ 1992 ജനനം 31 ൽ ഗോയാനിയ ) സാധാരണയായി ജൈരൊ അറിയപ്പെടുന്ന ഒരു  ബ്രസീലിയൻ ഫുട്ബോളർ ആണ്. 2019ൽ ഇന്ത്യൻ സൂപ്പർ ലീഗിൽ കേരള ബ്ലാസ്റ്റേഴ്സ് ൽ ചേർന്നു. .
കരിയർ
ഒരു യുവ കളിക്കാരനെന്ന നിലയിൽ ഗെയ്‌റോസ് ഇസി, സാന്റോസ് എന്നിവർക്കായി ജെയ്‌റോ കളിച്ചു.
2012 ജൂലൈയിൽ ബൾഗേറിയയിൽ ബോട്ടെവ് വ്രത്സയുമായി ജെയ്‌റോ കരാർ ഒപ്പിട്ടതായി അറിയിച്ചിരുന്നു. ഓഗസ്റ്റ് 11 ന് ബെറോ സ്റ്റാറ സാഗോറയ്‌ക്കെതിരെ 90 മിനിറ്റ് മുഴുവൻ കളിച്ച അദ്ദേഹം ലീഗിൽ അരങ്ങേറ്റം കുറിച്ചു. രണ്ടാഴ്ചയ്ക്ക് ശേഷം ജെയ്‌റോ സ്വന്തം ഗോൾ നേടി, പിന്നീട് ബോട്ടെവ് 3-0 ന് ലോകോമോടിവ് സോഫിയയോട് പരാജയപ്പെട്ടു.
2014 ഓഗസ്റ്റിൽ ജയ്‌റോ പോർച്ചുഗീസ് പക്ഷ ട്രോഫെൻസുമായി ഒപ്പുവച്ചു.
രണ്ടാഴ്ചത്തെ വിചാരണയ്ക്ക് ശേഷം, 2015 സെപ്റ്റംബർ 22 ന്, ജെയ്‌റോ നെഫ്റ്റി ബാക്കുവുമായി 2016 മെയ് വരെ കരാർ ഒപ്പിട്ടു.
2019 ഓഗസ്റ്റ് 20 ന് കേരള ബ്ലാസ്റ്റേഴ്സ് എഫ്.സി. യുമായി കരാർ ഒപ്പിട്ടു
ബാഹ്യ ലിങ്കുകൾ
വർഗ്ഗം:ബ്രസീലിയൻ ഫുട്ബോൾ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1992-ൽ ജനിച്ചവർ വർഗ്ഗം:കേരള ബ്ലാസ്റ്റേഴ്സ് ഫുട്ബോൾ കളിക്കാർ
ഇന്ത്യൻ തിരഞ്ഞെടുപ്പുകൾ (2013)
ത്രിപുര
2013 ജനുവരി 11-ന് മുഖ്യതിരഞ്ഞെടുപ്പ് കമ്മീഷണർ ആശുതോഷ് ജിൻഡാൽ പ്രഖ്യാപിച്ച നിയമസഭാ തിരഞ്ഞെടുപ്പ്, ഫെബ്രുവരി 14-നാണ് ത്രിപുരയിൽ നടന്നത്. റ്റൈംസ് ഓഫ് ഇന്ത്യയുടെ റിപ്പോർട്ടു പ്രകാരം - മുഖ്യ തിരഞ്ഞെടുപ്പു കമ്മീഷണർ പറഞ്ഞതനുസരിച്ച് 93.57%-ആണ് സംസ്ഥാനത്തെ തിരഞ്ഞെടുപ്പിലെ ജന പങ്കാളിത്തം, ഇത് രാജ്യത്ത് ഏറ്റവും മികച്ചതാണ്. ഇതുപ്രകാരം മുൻപ് ത്രിപുരയുടെ തന്നെ 2008-ലെ മികച്ച പ്രകടനമായ 91.22% എന്ന നേട്ടമാണ് തിരുത്തപ്പെട്ടത്.
ഡെൽഹി
2013-ലെ ഡെൽഹി നിയമസഭാ തിരഞ്ഞെടുപ്പ് ഡിസംബർ 4-നു നടത്തപ്പെടുകയും വോട്ടെണ്ണലും ഫലപ്രഖ്യാപനവും ഡിസംബർ 8-നു നടക്കുകയും ചെയ്തു. തിരഞ്ഞെടുപ്പിലെ ജനപങ്കാളിത്തം 66%- സംസ്ഥാനത്തെ അതുവരെയുള്ള ഏറ്റവും മികച്ച പങ്കാളിത്തം, ആയിരുന്നു 2013-ലേത്. ഭരതീയ ജനതാ പാർട്ടി തിരഞ്ഞെടുപ്പിൽ ഏറ്റവും വലിയ ഒറ്റകക്ഷിയായി മാറി, തൊട്ടു പിന്നിൽ ആദ്യമായി തിരഞ്ഞെടുപ്പിൽ മത്സരിച്ച ആം ആദ്മി പാർട്ടി എത്തി. തിരഞ്ഞെടുപ്പിനു മുൻപ് തുടർച്ചയായി മൂന്നു തവണ അധികാരത്തിലിരുന്ന ഇന്ത്യൻ നാഷണൽ കോൺഗ്രസ് മൂന്നാം സ്ഥാനത്തെത്തി.
മധ്യപ്രദേശ്
തിരഞ്ഞെടുപ്പു നടന്നത് 2013 നവംബർ 25 നും വോട്ടെണ്ണലും ഫലപ്രഖ്യാപനവും 2013 ഡിസംബർ 8 നും ആയിരുന്നു. നിലവിൽ ഭരണത്തിലിരുന്ന ബി.ജെ.പി.യും പ്രധാന പ്രതിപക്ഷമായിരുന്ന കോൺഗ്രസ്സും തമ്മിലായിരുന്നു ഇവിടെ ഇത്തവണത്തെ പ്രധാന മത്സരം. മധ്യപ്രദേശിൽ ഇതിനു മുൻപു നടന്ന രണ്ടു തിരഞ്ഞെടുപ്പിലും ബി.ജെ.പി.യ്ക്കായിരുന്നു വിജയം. നിലവിലെ മുഖ്യമന്ത്രി ശിവരാജ് സിംഗ് ചൗഹാൻ ആയിരുന്നു.
മധ്യപ്രദേശിൽ തുടർച്ചയായി മൂന്നാം തവണ ബി.ജെ.പി അധികാരത്തിൽ വന്നു.
മിസോറാം
മിസോറാമിലെ നിയമസഭാ തിരഞ്ഞെടുപ്പ് നടന്നത് 2013 നവംബർ 25-നാണ്, വോട്ടെണ്ണൽ 2013 ഡിസംബർ 9-നും.
അവലംബങ്ങൾ
വർഗ്ഗം:നിയമസഭാതിരഞ്ഞെടുപ്പുകൾ
ആർഗോ
1979ൽ ഇറാനിൽ അമേരിക്കൻ നയതന്ത്രപ്രതിനിധികളെ ബന്ദികളാക്കിയ സംഭവത്തെ ആസ്പദമാക്കി ബെൻ ആഫ്ലെക്ക് സംവിധാനം ചെയ്ത ഹോളിവുഡ് ത്രില്ലർ ചലച്ചിത്രമാണു ആർഗോ. അമേരിക്കൻ സി.ഐ.എ. ഓപ്പറേറ്റിവ് ആയിരുന്ന ടോണി മെൻഡിസിന്റെ ദ മാസ്റ്റർ ഓഫ് ഡിസ്ഗൈസ് എന്ന ഗ്രന്ഥത്തെയും, 2007-ൽ പുറത്തിറങ്ങിയ ജോഷ്വാ ബെർമാന്റെ ദ ഗ്രേറ്റ് എസ്കേപ്പ് എന്ന കനേഡിയൻ രക്ഷപ്പെടലിനെക്കുറിച്ചുള്ള ലേഖനത്തെയും ആസ്പദമാക്കിയാണു ഈ ചിത്രത്തിന്റെ തിരക്കഥ രചിച്ചിരിക്കുന്നത്. 1979-ൽ ഇറാനിലെ ടെഹ്റാനിൽ ബന്ദികളാക്കിയ 6-അമേരിക്കൻ നയതന്ത്രപ്രതിനിധികളെ  മെൻഡിന്റെ നേതൃത്വത്തിൽ രക്ഷപ്പെടുത്തുന്നതാണു ഈ ചിത്രത്തിന്റെ ഇതിവൃത്തം.
ബെൻ ആഫ്ലെക്ക് മെൻഡസിനെ അവതരിപ്പിക്കുന്ന ഈ ചിത്രത്തിലെ മറ്റു പ്രധാന കഥാപാത്രങ്ങൾ ബ്രയാൻ ക്രാൻസ്റ്റൺ, അലൻ അർക്കിൻ, ജോൺ ഗുഡ്മാൻ എന്നിവരാണു്. 2012 ഒക്ടോബർ 12-നു പുറത്തിറങ്ങിയ ഈ ചിത്രം നിരൂപകരുടെ ശ്രദ്ധ പിടിച്ചു പറ്റുകയും, സാമ്പത്തികമായി വിജയിക്കുകയും ചെയ്തു. ഗ്രാന്റ് ഹെൽസോവ്, ബെൻ ആഫ്ലെക്ക്, ജോർജ്ജ് ക്ലൂണി എന്നിവരാണു ഈ ചിത്രത്തിന്റെ നിർമ്മാതാക്കൾ. ഈ രക്ഷപ്പെടുത്തലിന്റെ കഥ 1981-ൽ പുറത്തിറങ്ങിയ ലാമോണ്ട് ജോൺസൺ സംവിധാനം ചെയ്ത എസ്കേപ്പ് ഫ്രം ഇറാൻ: ദ കനേഡിയൻ കേപ്പർ എന്ന ടെലിവിഷൻ ചിത്രത്തിലും ഉൾപ്പെടുത്തിയിട്ടുണ്ട്.
ചിത്രം പുറത്തിറങ്ങിയതിനു ശേഷം വളരെയധികം ശ്രദ്ധിക്കപ്പെടുകയും 85-ആം അക്കാദമി പുരസ്കാരങ്ങളിൽ ഏഴു നാമനിർദ്ദേശം നേടുകയും, മികച്ച ചിത്രസംയോജനം, മികച്ച അവലംബ തിരക്കഥ, മികച്ച ചിത്രം എന്നീ മൂന്നു പുരസ്കാരങ്ങൾ കരസ്ഥമാക്കുകയും ചെയ്തു. ഈ ചിത്രം 5 ഗോൾഡൻ ഗ്ലോബ് പുരസ്കാരത്തിനു നിർദ്ദേശിക്കപ്പെടുകയും മികച്ച കഥാ ചിത്രം, മികച്ച നടൻ എന്നീ പുരസ്കാരങ്ങൾ നേടുകയും ചെയ്തു. പത്തൊൻപതാമത് സ്കീൻ ആക്റ്റേർസ് ഗിൽഡ് അവാർഡിൽ ഈ ചിത്രത്തിനു മികച്ച അഭിനയത്തിനുള്ള പുരസ്കാരം നേടി. ഈ ചിത്രം 66-ആമത് ബ്രിട്ടീഷ് അക്കാദമി അവാർഡുകളിൽ മികച്ച ചിത്രം, മികച്ച ചിത്രസംയോജനം, മികച്ച സംവിധായകൻ എന്നീ പുരസ്കാരങ്ങളും നേടി.
ശിവ്നേരി കോട്ട
മഹാരാഷ്ട്രയിലെ പുണെ ജില്ലയിലെ ജുന്നാറിനടുത്ത് സ്ഥിതിചെയ്യുന്ന പതിനേഴാം നൂറ്റാണ്ടിലെ സൈനിക കോട്ടയാണ് ശിവ്നേരി കോട്ട. മറാത്താ സാമ്രാജ്യസ്ഥാപകൻ ഛത്രപതി ശിവജിയുടെ ജന്മസ്ഥലമാണിത്.
ചരിത്രം
എ.ഡി. ഒന്നാം നൂറ്റാണ്ട് മുതൽ ബുദ്ധമത ആധിപത്യമുള്ള അറിയപ്പെടുന്ന ഒരു സ്ഥലമാണ് ശിവനേരി. ഇതിന്റെ ഗുഹകൾ, ശിലയിൽകൊത്തിയ വാസ്തുവിദ്യ, ജലസം‌വിധാനം എന്നിവ എ.ഡി. ഒന്നാം നൂറ്റാണ്ട് മുതൽ ഇവിടെ വാസസ്ഥലത്തിന്റെ സാന്നിധ്യം ഉണ്ടായിരുന്നതായി സൂചിപ്പിക്കുന്നു. ദേവഗിരിയിലെ യാദവന്മാരുടെ കൈവശം ആയിരുന്നതിനാലാണ് ശിവ്നേരിക്ക് ഈ പേര് ലഭിച്ചത്. ദേശിൽ നിന്ന് തുറമുഖ നഗരമായ കല്യാണിലേക്കുള്ള പഴയ വ്യാപാര പാതയ്ക്ക് കാവൽ ഏർപ്പെടുത്താനാണ് പ്രധാനമായും ഈ കോട്ട ഉപയോഗിച്ചിരുന്നത്. പതിനഞ്ചാം നൂറ്റാണ്ടിൽ ദില്ലി സുൽത്താനത്ത് ദുർബലമായതിനുശേഷം ഈ സ്ഥലം ബഹ്മണി സുൽത്താനേറ്റിലേക്ക് വ്യാപിച്ചെങ്കിലും പതിനാറാം നൂറ്റാണ്ടിൽ അഹ്മദ്‌നഗർ സുൽത്താനേറ്റിലേക്കും കടന്നു.
1595-ൽ മറാത്ത മേധാവി ഛത്രപതി ശിവാജി ഭോസ്ലെയുടെ മുത്തച്ഛനായ മാലോജി ഭോസ്ലെ, എന്നിവർ അഹ്മദ്‌നഗർ സുൽത്താൻ, ബഹാദൂർ നിസാം ഷാ എന്നിവരുടെ ശക്തി ക്ഷയിപ്പിക്കുകയും അദ്ദേഹത്തിന് ശിവനേരിയും ചക്കനും നൽകി. ഛത്രപതി ശിവാജി മഹാരാജ് ഭോസ്ലെ 1630 ഫെബ്രുവരി 19 ന് (ചില രേഖകൾ ജനനം 1627-ൽ കാണിക്കുന്നു) ശിവ്നേരി കോട്ടയിൽ ജനിച്ചു. കുട്ടിക്കാലം അവിടെ ചെലവഴിച്ചു. ഛത്രപതി ശിവാജി മഹാരാജ് ഭോസ്ലെക്കുശേഷം നാമകരണം ചെയ്ത ഒരു ചെറിയ ക്ഷേത്രം കോട്ടയ്ക്കകത്ത് ദേവത ശിവായ് ദേവിക്കായി സമർപ്പിച്ചിരിക്കുന്നു. ഇംഗ്ലീഷുകാരനായ ഒരു സഞ്ചാരി ഫ്രെയിസ് 1673-ൽ കോട്ട സന്ദർശിക്കുകയും, കോട്ട കീഴടക്കാനാവാത്തതാണെന്ന് കണ്ടെത്തുകയും ചെയ്തു. അദ്ദേഹത്തിന്റെ കണക്കുകൾ പ്രകാരം ഏഴുവർഷം വരെ ആയിരം കുടുംബങ്ങളെ പോറ്റാൻ കോട്ട നന്നായി സംഭരിച്ചിരുന്നു. 1820-ൽ മൂന്നാം ആംഗ്ലോ-മറാത്ത യുദ്ധത്തിനുശേഷം ഈ കോട്ട ബ്രിട്ടീഷ് ഭരണത്തിന്റെ നിയന്ത്രണത്തിലായി.
വാസ്തുവിദ്യ
ശിവാജിയുടെ പിതാവ് ഷഹാജി രാജെ ആണ് ഈ കോട്ട പണിതത്. ത്രികോണാകൃതിയിലുള്ള ഒരു കുന്നിൻ മുകളിലാണ് ശിവനേരി, കുന്നിന്റെ തെക്ക്-പടിഞ്ഞാറ് ഭാഗത്ത് നിന്ന് പ്രവേശന കവാടം കാണപ്പെടുന്നു. പ്രധാന ഗേറ്റ് വേറിട്ട്‌ വശത്തേക്ക് പ്രാദേശികമായി ചെയിൻ ഗേറ്റ് എന്നുവിളിക്കുന്ന ഒരു പ്രവേശന കവാടം കാണപ്പെടുന്നു. ഒരാൾക്ക് കോട്ടയുടെ കവാടത്തിലേക്ക് കയറണമെങ്കിൽ അതിലെ ചങ്ങലകൾ പിടിക്കണം. നന്നായി പ്രതിരോധിച്ച ഏഴ് വാതിലുകളോടുകൂടിയ കോട്ട 1 മൈൽ (1.6 കിലോമീറ്റർ) വരെ നീളുന്നു. കോട്ടയ്ക്ക് ചുറ്റും ചെളി കൊണ്ടുള്ള മതിലുകളുണ്ട്. കോട്ടയ്ക്കകത്ത് പ്രാർത്ഥനാ ഹാൾ, ഒരു ശവകുടീരം, ഒരു പള്ളി എന്നിവയാണ് പ്രധാന കെട്ടിടങ്ങൾ. അവിടെ വധശിക്ഷ നടപ്പിലാക്കുന്ന ഒരു തൂക്കുമരവും കാണപ്പെടുന്നു. അവിടെ കാണപ്പെടുന്ന കോട്ട സംരക്ഷിക്കുന്ന ധാരാളം പ്രവേശന കവാടങ്ങളിലൊന്നാണ് മന ദരാവജ.
എങ്ങനെ എത്തിച്ചേരാം
ഏറ്റവും അടുത്തുള്ള പട്ടണമായ ജുനാർ, റോഡ് വഴി നന്നായി ബന്ധിപ്പിച്ചിരിക്കുന്ന ഒരു താലൂക്ക് സ്ഥലമാണ്. പുണെയിൽ നിന്ന് 90 കിലോമീറ്റർ അകലെയാണ് ജുന്നാർ. ജുനാർടൗണിൽ നിന്ന് 2-3 കിലോമീറ്റർ അകലെയാണ് കോട്ട. പ്രധാന കവാടത്തിലൂടെ മുകളിലെത്തുന്നത് എളുപ്പമാണ്, എന്നിരുന്നാലും ശരിയായ കയറ്റം കയറാനുള്ള ഉപകരണങ്ങളുള്ള ട്രെക്കിംഗുകൾക്ക് കോട്ടയുടെ പടിഞ്ഞാറൻ കിടങ്ങിൽ സ്ഥിതിചെയ്യുന്ന ചെയിൻ റൂട്ട് ഉപയോഗിക്കുന്നു. കോട്ടയുടെ മുകളിൽ നിന്ന് നാരായണഗഡ്, ഹഡ്‌സർ, ചാവന്ദ്, നിംഗിരി കോട്ടകൾ എന്നിവയുടെ ദൃശ്യങ്ങൾ എളുപ്പത്തിൽ കാണാൻ സാധിക്കുന്നു.
പുറം കണ്ണികൾ
വർഗ്ഗം:മഹാരാഷ്ട്രയിലെ കോട്ടകൾ വർഗ്ഗം:മഹാരാഷ്ട്രയിലെ വിനോദസഞ്ചാരകേന്ദ്രങ്ങൾ
കെ.ജി. സേതുനാഥ്
മലയാളത്തിലെ പ്രസിദ്ധനായ ഒരു സാഹിത്യകാരനും ചലച്ചിത്രതിരക്കഥാകൃത്തുമായിരുന്നു '''കെ.ജി. സേതുനാഥ്'''.
ജീവിതരേഖ
1924 ജൂലൈ 31-ന് തിരുവനന്തപുരത്തുള്ള വിളപ്പിൽ എന്ന സ്ഥലത്ത് ജനിച്ചു. പിതാവ് എൻ. ഗോവിന്ദനാചാരി.അമ്മ അമ്മാളുഅമ്മ. പിതാവിന് ട്രാവൻകൂർ രെസിടെൻസിയിൽ ജോലി ആയിരുന്നു. പ്രൈമറി വിദ്യാഭ്യാസം പൂർത്തീകരിച്ചശേഷം കവിയായി സാഹിത്യ സേവനം ആരംഭിച്ചു. കഥ, നാടകം, നോവൽ എന്നീ ശാഖകളിൽ പിൽക്കാലത്ത് സ്വന്തം വ്യക്തിമുദ്ര പതിപ്പിച്ചിട്ടുണ്ട്. ഇദ്ദേഹത്തിനു ആകാശവാണിയിൽ ആയിരുന്നു ജോലി  താലപ്പൊലി, നല്ലലോകം തുടങ്ങി ഏഴിൽപരം ബാലസാഹിത്യ ഗ്രന്ഥങ്ങൾ രചിച്ചിട്ടുണ്ട്. താലപ്പൊലി, നല്ലലോകംഎന്നി പുസ്തകങ്ങൾക്ക് കേന്ദ്ര സാഹിത്യ അക്കാദമിയുടെ ബാല സാഹിത്യത്തിനുള്ള സമ്മാനങ്ങൾ ലഭിച്ചിട്ടുണ്ട്. നാല്പതു നോവലുകളും രണ്ടായിരതിലതികം റേഡിയോ നാടകങ്ങളും അഞ്ഞൂറിലധികം ചെറുകഥകളും രചിച്ചിട്ടുണ്ട്. 1989 ഓഗസ്റ്റ് 21-ന് 65-ആം വയസ്സിൽ അദ്ദേഹം അന്തരിച്ചു.
ചലച്ചിത്ര ലോകത്തേക്ക്
അദ്ദേഹത്തിന്റെ ചലച്ചിത്രമാക്കിയ ആദ്യത്തെ കഥ തോമസ് പിക്ചേഴ്സ് നിർമിച്ച കുടുംബിനിയാണ്. മറ്റുചിത്രങ്ങൾ താഴെ പറയുന്നു.
അവലംബം
വർഗ്ഗം:1924-ൽ ജനിച്ചവർ വർഗ്ഗം:1988-ൽ മരിച്ചവർ വർഗ്ഗം:ജൂലൈ 31-ന് ജനിച്ചവർ വർഗ്ഗം:നവംബർ 2-ന് മരിച്ചവർ വർഗ്ഗം:മലയാളചലച്ചിത്രതിരക്കഥാകൃത്തുക്കൾ വർഗ്ഗം:മലയാള കഥാകൃത്തുക്കൾ വർഗ്ഗം:മലയാള ബാലസാഹിത്യകാരന്മാർ
ലഖ്നൗ സന്ധി
1916 ഡിസംബറിൽ ഉത്തർപ്രദേശിലെ ലഖ്നൗവിൽ വച്ചു നടന്ന ഇന്ത്യൻ നാഷണൽ കോൺഗ്രസിന്റെ സമ്മേളനത്തിൽ ഇന്ത്യൻ നാഷണൽ കോൺഗ്രസും ഓൾ-ഇന്ത്യാ മുസ്ലിം ലീഗും ഉടമ്പടി ഒപ്പിടുകയുണ്ടായി. ഇത് ലഖ്നൗ സന്ധി എന്നറിയപ്പെടുന്നു. ഈ സന്ധിയിലൂടെ രണ്ടു പാർട്ടികളും മത ന്യൂനപക്ഷങ്ങൾക്ക് അനുവദിച്ചിട്ടുള്ള നിയോജകമണ്ഡലങ്ങളിൽ പ്രാതിനിധ്യം നൽകാമെന്ന് സമ്മതിക്കുകയുണ്ടായി. കൂടാതെ മുസ്ലിം ലീഗിന്റെ നേതാക്കൾ ഇന്ത്യയ്ക്ക് സ്വയംഭരണം ആവശ്യപ്പെട്ടുകൊണ്ട് നടന്ന പ്രക്ഷോഭങ്ങളിൽ പങ്കെടുക്കാമെന്ന് സമ്മതിക്കുകയും ചെയ്തു. രാഷ്ട്രീയ നിരീക്ഷകർ ഇന്ത്യൻ രാഷ്ട്രീയത്തിലെ അധികാരം പങ്കുവയ്ക്കലായും ഈ സംഭവത്തെ വിലയിരുത്തിയിട്ടുണ്ട്.
കോൺഗ്രസിന്റെ കരാറുകൾ
ഇംപീരിയൽ ലെജിസ്ലേറ്റീവ് കൗൺസിലിലേക്കും പ്രൊവിൻസിയൽ ലെജിസ്ലേറ്റീവ് കൗൺസിലിലേക്കുമുള്ള തിരഞ്ഞെടുപ്പുകളിൽ മുസ്ലിങ്ങൾക്ക് മത്സരക്കുന്നതിനായി പ്രത്യേകം മണ്ഡലങ്ങൾ വേർതിരിച്ചുനൽകാൻ കോൺഗ്രസ് സമ്മതിച്ചു. എന്നാൽ 1909 ലെ ഇന്ത്യൻ കൗൺസിൽ നിയമ പ്രകാരം മുസ്ലിങ്ങൾക്ക് ഈ അവകാശം ലഭിച്ചിരുന്നെങ്കിലും കോൺഗ്രസ് എതിർത്തിരുന്നു. കൂടാതെ കൗൺസിലിൽ മൂന്നിൽ ഒരു ഭാഗം സീറ്റുകൾ മുസ്ലിങ്ങൾക്ക് മത്സരിക്കാനായി നൽകാനും ലഖ്നൗ സന്ധിയിലൂടെ തീരുമാനമായി. ലഖ്നൗ സന്ധിയിലൂടെ കരാർ ഒപ്പിട്ടതോടെ ഇന്ത്യൻ നാഷണൽ കോൺഗ്രസിലെ തീവ്രവാദികളും മിതവാദികളും തമ്മിലുള്ള വിരോധത്തിന്റെ തീവ്രതയും കുറയുകയുണ്ടായി. ഇന്ത്യൻ നാഷണൽ കോൺഗ്രസിൽ വീണ്ടും ഒരുമിച്ച് പ്രവർത്തിക്കാമെന്ന് ലഖ്നൗ സമ്മേളനത്തിൽവച്ച് മിതവാദികളും തീവ്രവാദികളും തീരുമാനിക്കുകയും ചെയ്തു.
ബ്രിട്ടീഷ് സർക്കാരിനുമുന്നിൽ സമർപ്പിച്ച ആവശ്യങ്ങൾ
രണ്ടു പാർട്ടികളും ചില പൊതുവായ ആവശ്യങ്ങൾ ബ്രിട്ടീഷിനുമുന്നിൽ സമർപ്പിച്ചു. താഴെപ്പറയുന്ന ആവശ്യങ്ങൾ അവർ സമർപ്പിക്കുകയുണ്ടായി.
പ്രാധാന്യം
ലാലാ ലജ്‌പത് റായ്, ബാലഗംഗാധര തിലക്, ബിപിൻ ചന്ദ്ര പാൽ എന്നിവരടങ്ങുന്ന ലാൽ ബാൽ പാൽ ത്രയത്തിന്റെ നേതൃത്വത്തിലുള്ള തീവ്രവാദ വിഭാഗവും ഗോപാല കൃഷ്ണ ഗോഖലെയുടെ നേതൃത്വത്തിലുള്ള മിതവാദവും തമ്മിലുള്ള ബന്ധം സ്ഥാപിക്കുന്നതിനും ലഖ്നൗ സന്ധിയ്ക്ക് സാധിച്ചിരുന്നു.
അവലംബം
വർഗ്ഗം:ഇന്ത്യൻ നാഷണൽ കോൺഗ്രസ് വർഗ്ഗം:ഇന്ത്യൻ സ്വാതന്ത്ര്യസമരം
കിഴക്കൻ കൊൽക്കത്താ തണ്ണീർത്തടം
22.53333°N, 88.43333°W കൊൽക്കത്തയിൽ 125 ചതുരശ്ര കിലോമീറ്റർ വിസ്തൃതിയിൽ സ്ഥിതി ചെയ്യുന്ന പ്രകൃതിദത്ത-മനുഷ്യ നിർമ്മിത സമ്മിശ്രമായ ഒരു തണ്ണിർത്തടമാണ് കിഴക്കൻ കൊൽക്കത്താ തണ്ണീർത്തടം അഥവാ East Calcutta Wetlands.
വർഗ്ഗം:ഇന്ത്യയിലെ തണ്ണീർത്തടങ്ങൾ
ആൻഡമാൻ നിക്കോബാർ ദ്വീപുകളിലെ ജില്ലകളുടെ പട്ടിക
ജില്ലകൾ
നിലവിൽ, കേന്ദ്രഭരണ പ്രദേശമായ ആൻഡമാൻ നിക്കോബാർ ദ്വീപുകൾ 3 ജില്ലകൾ ഉൾക്കൊള്ളുന്നു: മൂന്നിലും വേറേ ഓഫീസുണ്ട്
ചരിത്രം
1974 ഓഗസ്റ്റ് 1-ന് നിക്കോബാർ ജില്ല ആൻഡമാൻ ജില്ലയിൽ നിന്ന് വേർപെട്ടു. 2006 ഓഗസ്റ്റ് 18-ന് ആൻഡമാൻ ജില്ലയെ രണ്ട് ജില്ലകളായി വിഭജിച്ചു: ഉത്തര-മധ്യ ആൻഡമാൻ ജില്ല, ദക്ഷിണ ആൻഡമാൻ ജില്ല.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ജില്ലകളുടെ പട്ടികകൾ
ദാവൂദ് അൽ ളാഹിരി
ജീവിതരേഖ
അറബിയായ പിതാവിനും പേർഷ്യൻ എന്ന് കരുതപ്പെടുന്ന മാതാവിനുമായി 815-ലാണ് ദാവൂദ് ജനിക്കുന്നത്. പിതാവ് അബ്ബാസി ഖിലാഫത്തിന്റെ ഉദ്യോഗസ്ഥനായിരുന്നു. കൂഫയിലാണോ അതോ ഇസ്ഫഹാനിലാണോ ജനിച്ചതെന്ന കാര്യത്തിൽ ഗവേഷകർക്കിടയിൽ ഭിന്നാഭിപ്രായങ്ങളുണ്ട്.
കൂഫയിൽ നിന്ന് മാറി ബാഗ്ദാദിൽ ഹദീഥ് പഠനമാരംഭിച്ച ദാവൂദ്, ഒപ്പം തന്നെ ഖുർആൻ വിശദീകരണവും അഭ്യസിച്ചുവന്നു. അബൂ ഥൗർ, യഹ്‌യ ഇബ്ൻ മഈൻ, അഹ്‌മദ് ഇബ്ൻ ഹൻബൽ തുടങ്ങിയ പ്രഗൽഭപണ്ഡിതരിൽ നിന്നെല്ലാം അദ്ദേഹം വിദ്യ അഭ്യസിച്ചു. ഇതോടെ പിതാവിന്റെ ഹനഫി വീക്ഷണത്തിൽ നിന്ന് വ്യതിരിക്തമായി ഹൻബലി മദ്‌ഹബിനോടായി അദ്ദേഹത്തിന് കൂടുതൽ അടുപ്പം.
ഇമ്മാനുവേൽ കാർപ്പെന്റിയർ
ഗവേഷണം
ലഘുചിത്രം|ജർമ്മനിയിലെ ബെർലിനിലെ മാക്സ് പ്ലാങ്ക് ഇൻസ്റ്റിറ്റ്യൂട്ട് ഫോർ ഇൻഫെക്ഷൻ ബയോളജി 1993 മുതൽ 1995 വരെ ക്യൂറി സർവകലാശാലയിൽ ടീച്ചിംഗ് അസിസ്റ്റന്റായും 1995 മുതൽ 1996 വരെ ഇൻസ്റ്റിറ്റ്യൂട്ട് പാസ്ചറിൽ പോസ്റ്റ്ഡോക്ടറൽ ഫെലോയായും പ്രവർത്തിച്ചു. തുടർന്ന് 1996 മുതൽ 1997 വരെ യുഎസിലെ ന്യൂയോർക്കിലെ റോക്ക്ഫെല്ലർ സർവകലാശാലയിൽ മൈക്രോബയോളജിസ്റ്റായ എലെയ്ൻ ടുവോമാനന്റെ ലാബിൽ ജോലി ചെയ്തു. സ്ട്രെപ്റ്റോകോക്കസ് ന്യുമോണിയെ എന്ന രോഗാണു എങ്ങനെ മൊബൈൽ ജനിതക ഘടകങ്ങളെ അതിന്റെ ജനിതകഘടനയിൽ മാറ്റം വരുത്താൻ ഉപയോഗിക്കുന്നുവെന്ന് ഗവേഷണം ചെയ്തു. <i id="mwMw">സ്ട്രെ</i>. ന്യുമോണിയെ എങ്ങനെയാണ് വാൻകോമൈസിനോഡ് പ്രതിരോധം വികസിപ്പിക്കുന്നതെന്ന് അവർ കണ്ടുപിടിച്ചു.
അമേരിക്കൻ ഐക്യനാടുകളിൽ അഞ്ചുവർഷത്തിനുശേഷം, യൂറോപ്പിലേക്ക് മടങ്ങിയ അവർ 2002 മുതൽ 2004 വരെ വിയന്ന സർവകലാശാലയിലെ ലാബ് ഹെഡും, ഇൻസ്റ്റിറ്റ്യൂട്ട് ഓഫ് മൈക്രോബയോളജി ആൻഡ് ജനിറ്റിക്സിൽ ഗസ്റ്റ് പ്രൊഫസറുമായി. സ്ട്രെപ്റ്റോകോക്കസ് പൈറോജെനെസിൽ വൈറുലൻസ് ഫാക്ടർ സിന്തസിസ് നിയന്ത്രിക്കുന്നതിൽ ഏർപ്പെട്ടിരിക്കുന്ന റൈബോന്യൂക്ലിക്കാസിഡ് തന്മാത്രയുടെ കണ്ടെത്തൽ 2004-ൽ കാർപ്പെന്റിയർ പ്രസിദ്ധീകരിച്ചു. ☃☃ 2004 മുതൽ 2006 വരെ മൈക്രോബയോളജി ആൻഡ് ഇമ്മ്യൂണോബയോളജി വിഭാഗത്തിൽ അസിസ്റ്റന്റ് പ്രൊഫസറുമായിരുന്നു. 2006 ൽ അവർ മൈക്രോബയോളജിയിൽ പ്രിവാറ്റ്ഡോറ്റ്സെന്റായി (ഒരു സർവകലാശാലയിൽ പഠിപ്പിക്കാനുള്ള അവകാശമാണു പ്രിവാറ്റ്ഡോറ്റ്സെന്റ്). 2006 മുതൽ 2009 വരെ മാക്സ് എഫ്. പെറുറ്റ്സ് ലബോറട്ടറികളിൽ ലാബ് ഹെഡ്, അസോസിയേറ്റ് പ്രൊഫസർ എന്നീ നിലകളിൽ പ്രവർത്തിച്ചു.
2009-ൽ കാർപ്പെന്റിയർ സ്വീഡനിലെ ഉമെയാ സർവകലാശാലയിലെ ലബോറട്ടറി ഫോർ മോളിക്യുലർ ഇൻഫെക്ഷൻ മെഡിസിനിൽ ലാബ് ഹെഡും അസോസിയേറ്റ് പ്രൊഫസറുമായി. 2013 മുതൽ 2015 വരെ ബ്രൗൺ‌ഷ്വെയ്ഗിലെ ഹെൽമോൾട്ട്സ് സെന്റർ ഫോർ ഇൻഫെക്ഷൻ റിസർച്ചിൽ ഡിപ്പാർട്ട്‌മെന്റ് ഹെഡായി പ്രവർത്തിച്ച അവർ 2014-ൽ അലക്സാണ്ടർ വോൺ ഹംബോൾട്ട് പ്രൊഫസറായി.
2015-ൽ ജർമ്മനിയിലെ മാക്സ് പ്ലാങ്ക് സൊസൈറ്റിയുടെ അംഗവും ബെർലിനിലെ ഇൻസ്റ്റിറ്റ്യൂട്ട് ഫോർ ഇൻഫെക്ഷൻ ബയോളജിയിൽ ഡയറക്ടറുമായി 2016 മുതൽ കാർപ്പെന്റിയർ ബെർലീനിലെ ഹംബോൾട്ട് സർവകലാശാലയിൽ ഓണററി പ്രൊഫസറാണ്. 2018 മുതൽ രോഗകാരികളുടെ ശാസ്ത്രത്തിനായുള്ള മാക്സ് പ്ലാങ്ക് യൂണിറ്റിന്റെ സ്ഥാപകയും ആക്ടിംഗ് ഡയറക്ടറാണ്.
ക്രിസ്പർ-കാസ്9
2011 ൽ കാർപ്പെന്റിയർ ഒരു ഗവേഷണ സമ്മേളനത്തിൽ ജെന്നിഫർ ഡൗഡ്നയെ കണ്ടു, ഇരുവരും ചേർന്ന് ആവശ്യമുള്ള ഏത് ഡിഎൻ‌എ സീക്വൻസിലും മുറിവുണ്ടാക്കാൻ കാസ്9 ഉപയോഗിക്കാമെന്ന് കാണിച്ചു. അവർ വികസിപ്പിച്ച രീതി എളുപ്പത്തിൽ സൃഷ്ടിച്ച സിന്തറ്റിക് "ഗൈഡ് ആർ‌എൻ‌എ" തന്മാത്രകളുമായി കാസ്9 സംയോജിപ്പിച്ചിരിക്കുക എന്നതായിരുന്നു. സസ്യങ്ങൾ, മൃഗങ്ങൾ, ലബോറട്ടറി സെൽ ലൈനുകൾ എന്നിവയുടെ ഡിഎൻ‌എ സീക്വൻസുകൾ എഡിറ്റുചെയ്യുന്നതിന് ലോകമെമ്പാടുമുള്ള ഗവേഷകർ ഈ രീതി വിജയകരമായി ഉപയോഗിച്ചു.
പുറത്തേക്കുള്ള കണ്ണികൾ
വർഗ്ഗം:വനിതാ മൈക്രോബയോളജിസ്റ്റുകൾ വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1968-ൽ ജനിച്ചവർ
പെരിനാട് ഗ്രാമപഞ്ചായത്ത്
കൊല്ലം ജില്ലയിലെ ചിറ്റുമല ബ്ളോക്കിലെ സ്വാശ്രയ പഞ്ചായത്തുകളിൽപ്പെടുന്ന ഒരു പഞ്ചായത്ത് ആണ് പെരിനാട്. മനേഹരമായ ഭൂപ്രകൃതിയുളള പെരിനാട് പഞ്ചായത്ത് അഷ്ടമുടിക്കായലിന്റെ ശാഖയായ കാഞ്ഞികോട്ട് കായലിലേയ്ക്ക് ഇറങ്ങി നിൽക്കുന്നു. പെരിനാട് പഞ്ചായത്തിന്റെ ആകെ വിസ്തീർണ്ണം 24.92 ചതുരശ്ര കിലോമീറ്ററാണ്. 1953 ആഗസ്റ്റ് മാസത്തിലാണ് ആദ്യത്തെ പഞ്ചായത്തു കമ്മിറ്റി നിലവിൽ വരുന്നത്. അഷ്ടമുടിക്കായലിന്റെ ഭാഗമായ കാഞ്ഞിരക്കോട്ടു കായലിന്റെ തെക്കും, കൊല്ലം ചെങ്കോട്ട റോഡിന്റെ വടക്കും, വ്യവസായ കേന്ദ്രമായ കുണ്ടറയ്ക്കു പടിഞ്ഞാറും ഭാഗങ്ങളിലായി മൂന്നിലൊന്നു ഭാഗം ജലാശയത്താൽ ചുറ്റപ്പെട്ട് വിസ്തൃതമായി നീണ്ടുകിടക്കുന്ന കുണ്ടറ വിളംബരത്തിന്റെ പൈതൃകം ഉൾക്കൊള്ളുന്ന പ്രദേശമാണ് പെരിനാട്. “പെരുവേണാട്” എന്ന പേരിന്റെ ഭാഗമാണ് പെരിനാട് എന്നു പറയുന്നത്. വേണാടു രാജ്യത്തിന്റെ പെരുമയുള്ള ഭാഗമെന്ന പ്രശസ്തിയാണ് പെരുവേണാട് എന്നറിയപ്പെട്ടിരുന്നതും പിന്നീട് പെരിനാട് ആയതും. പെരിനാട് പഞ്ചായത്ത് രൂപം കൊളളുന്നതിനു മുൻമ്പ് തൃക്കടവൂർ, തൃക്കരുവ, പെരിനാട്, കുണ്ടറ തുടങ്ങിയ പ്രദേശങ്ങൾ ഉൾപ്പെട്ടതായിരുന്നു പെരിനാട് മേഖല.
അതിരുകൾ
പഞ്ചായത്തിന്റെ അതിരുകൾ വടക്ക്, കിഴക്ക്, തെക്ക് കിഴക്ക്, തെക്ക്, തെക്ക് പടിഞ്ഞാറ്, പടിഞ്ഞാറ് എന്നീ ഭാഗങ്ങളിൽ പേരയം, കുണ്ടറ, തൃക്കരുവ, തൃക്കടവൂർ, കിളികൊല്ലൂർ, കൊറ്റംകര എന്നീ പഞ്ചായത്തുകളാണ്‌.
അവലംബം
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
ഡോ. റാം മനോഹർ ലോഹിയ ഹോസ്പിറ്റൽ
ന്യൂഡൽഹിയിലെ ഒരു സർക്കാർ ആശുപത്രിയാണ് മുമ്പ് വില്ലിംഗ്ഡൺ ഹോസ്പിറ്റൽ എന്നറിയപ്പെട്ടിരുന്ന '''ഡോ. റാം മനോഹർ ലോഹിയ ഹോസ്പിറ്റൽ'''.
54 കിടക്കകളുമായി ഈ ആശുപത്രി 1932 ൽ ബ്രിട്ടീഷ് രാജ് സ്വന്തം സർക്കാർ ഉദ്യോഗസ്ഥർക്കായി സ്ഥാപിച്ചു. 1954 ൽ, പുതുതായി സ്വതന്ത്രമായ ഇന്ത്യയിൽ ആശുപത്രിയുടെ നിയന്ത്രണം കേന്ദ്ര സർക്കാരിന്റെ ആരോഗ്യ കുടുംബക്ഷേമ മന്ത്രാലയത്തിന് കൈമാറി. ഇന്ത്യയിലെ സോഷ്യലിസ്റ്റ് പ്രത്യയശാസ്ത്രത്തിന്റെ ഏറ്റവും പ്രധാനപ്പെട്ട വക്താവായ ഡോ. റാം മനോഹർ ലോഹിയയുടെ പേരിലാണ് 1970 കളിൽ ഇത് പുനർനാമകരണം ചെയ്യപ്പെട്ടത്.
30 acre ) വ്യാപിച്ചുകിടക്കുന്ന ആശുപത്രി, 4 acre അതിന്റെ നഴ്സ് ഹോസ്റ്റലിനായി നീക്കിവച്ചിരിക്കുന്നു. നല്ലൊരു സ്ഥാനത്തു സ്ഥിതിചെയ്യുന്ന ഈ ആശുപത്രിയിൽ കേന്ദ്ര സർക്കാർ ആരോഗ്യ പദ്ധതി ഗുണഭോക്താക്കൾക്കായി എഴുപത്തിയൊന്ന് ബെഡ് നഴ്സിംഗ് ഹോം, വിപുലമായ സബ് സ്പെഷ്യാലിറ്റി കെയർ എന്നിവയുമുണ്ട്. ആശുപത്രിയിൽ അടിയന്തിര സേവനങ്ങളും നിലവിലുണ്ട്. 16 നിലകളുള്ള ഡോക്ടറുടെ ഹോസ്റ്റലും സ്വതന്ത്ര സ്ഥലത്ത് പുതിയ എം‌ബി‌ബി‌എസ് കെട്ടിടവും നിർമ്മിക്കാനുള്ള പദ്ധതികൾ ഉണ്ട്.
വർഷം തോറും,  ആശുപത്രി ഏകദേശം 1.2 ദശലക്ഷം രോഗികൾക്ക് ഒപിഡി കേസുകളായി സേവനം നൽകുന്നു, 46,000 രോഗികളെ പ്രവേശിപ്പിക്കുകയും 150,000 അടിയന്തര രോഗികളിൽ പങ്കെടുക്കുകയും ചെയ്യുന്നു; 1420 കിടക്കകളാണുള്ളത്. പതിനായിരത്തോളം സിടി സ്കാനുകൾ, 2,000 എംആർഐ സ്കാനുകൾ, 200,000 എക്സ്-റേ കേസുകൾ, 2.8 ദശലക്ഷം ലബോറട്ടറി പരിശോധനകൾ, 25,000 അൾട്രാസൗണ്ട് സ്കാനുകൾ, പ്രതിവർഷം 9,000 പ്രധാന, 40,000 മൈനർ ഓപ്പറേഷനുകൾ എന്നിവ ആശുപത്രി നടത്തുന്നു. സിജിഎച്ച്എസ് ഗുണഭോക്താക്കൾക്കായി ആശുപത്രി ദിവസേന പ്രത്യേക സിജിഎച്ച്എസ് ഒപിഡികൾ നടത്തുന്നു.
കിടക്കകളുടെ എണ്ണം സഫ്ദുർജംഗ് ഹോസ്പിറ്റലിനേക്കാൾ 3000 ത്തോളം വർദ്ധിപ്പിക്കാനും ആശുപത്രിയിൽ പദ്ധതിയുണ്ട്.
പുറത്തേക്കുള്ള കണ്ണികൾ
വർഗ്ഗം:ഡൽഹിയിലെ ആശുപത്രികൾ
ചെറുകോൽപ്പുഴ പാലം
ചെറുകോൽപ്പുഴ പാലം അയിരൂർ - മേലുകര പ്രദേശങ്ങളെ ബന്ധിപ്പിക്കുന്ന പാലമാണ്. പമ്പാനദിക്കു കുറുകെയാണ് ഈ പാലം നിർമ്മിച്ചിരിക്കുന്നത്. ഈ പാലം വരുന്നതിനു മുൻപ് ചെറുകോൽപ്പുഴയിൽനിന്നും പുല്ലാട് വഴി ചുറ്റിയാണ് കോഴഞ്ചേരിയിലും പത്തനംതിട്ടയിലും തിരുവല്ലയിലുമൊക്കെ പോയിരുന്നത്. പാലം വന്നതോടെ കിലോമീറ്ററുകൾ ലാഭമായി.
ദ സ്പീഡ് ട്രേഡേഴ്‌സ്
എഡ്ഗർ പെരസ് രചിച്ചഉയർന്ന ഫ്രീക്വൻസി ട്രേഡിംഗിനെക്കുറിച്ചുള്ള ഒരു പുസ്തകമാണ് }ദ സ്പീഡ് ട്രേഡേഴ്‌സ്, ഇൻസൈഡേഴ്‌സ് ലുക്ക് അറ്റ് ദ ന്യൂ ഹൈ-ഫ്രീക്വൻസി ട്രേഡിംഗ് ഫിനോമിനൻ ദാറ്റ് ഈസ് ട്രാൻസ്‌ഫോർമിംഗ് ദ ഇൻവെസ്റ്റിംഗ് വേൾഡ് (ISBN 978-0-07-176828-3). 2010 മെയ് 6 ന് യുഎസ് സ്റ്റോക്കുകളുടെ മൂല്യത്തിൽ ഗണ്യമായ ഇടിവുണ്ടാക്കിയ 2010 ലെ ഫ്ലാഷ് ക്രാഷ് സംഭവം ഇത് പരിശോധിക്കുന്നു.
വിവരങ്ങൾ പ്രസിദ്ധീകരിക്കുന്നു
പുസ്‌തകം നിരവധി ഭാഷകളിൽ പ്രസിദ്ധീകരിച്ചിട്ടുണ്ട്: ഇംഗ്ലീഷ് മക്‌ഗ്രോ-ഹിൽ ഇൻക്. (ദി സ്പീഡ് ട്രേഡേഴ്‌സ്, ഇൻ‌സൈഡേഴ്‌സ് ലുക്ക് അറ്റ് ദ ന്യൂ ഹൈ-ഫ്രീക്വൻസി ട്രേഡിംഗ് ഫിനോമിനൺ ദാറ്റ് ഈസ് ട്രാൻസ്‌ഫോർമിംഗ് ദ ഇൻവെസ്റ്റിംഗ് വേൾഡ്, 2011), മന്ദാരിൻ ചൈനീസ്, ചൈന ഫിനാൻഷ്യൽ പബ്ലിഷിംഗ് ഹൗസ്, 2012) കോമ്പാസ് ഗ്രാമീഡിയയുടെ ഇന്തോനേഷ്യൻ (ഇൻവെസ്റ്റസി സൂപ്പർ കിലാറ്റ്: പണ്ടംഗൻ ഒറംഗ് ദലം ടെന്റാങ് ഫെനോമെന ബാരു ഫ്രെകുവെൻസി ടിംഗി യാങ് മെൻട്രാൻസ്ഫോർമസി ദുനിയ ഇൻവെസ്റ്റസി, 2012).
റാന്നി പെരുനാട് പാലം
പമ്പയ്ക്കു കുറുകെ റാന്നി പെരുനാട് ജംഗ്ഷനടുത്തായി നിർമ്മിക്കപ്പെട്ട പാലമാണ് റാന്നി പെരുനാട് പാലം. ഇത് ശബരിമല പാതയിലാണ് സ്ഥിതിചെയ്യുന്നത്. പമ്പാ വടശ്ശേരിക്കര മണ്ണാറക്കുളഞ്ഞി പത്തനംതിട്ട പാത ഈ പാലത്തിലൂടെ കടന്നുപോകുന്നു. വാണിജ്യപരമായും തീർഥാടനപരമായും പ്രാധാന്യമുള്ള പാലമാണിത്. കേരളത്തിലെ ഏറ്റവും ഉയരമുള്ള സസ്പൻഷൻ പാലമാണ് റാന്നി പെരുനാട് പാലം. ,
വർഗ്ഗം:കേരളത്തിലെ പാലങ്ങൾ
കേരളസംസ്ഥാന ടെലിവിഷൻ പുരസ്കാരം 2011
വർഗ്ഗം:കേരളസംസ്ഥാന ടെലിവിഷൻ പുരസ്കാരം
വിജയനഗര വാസ്തുവിദ്യ
പുതിയ ക്ഷേത്രങ്ങൾ നിർമ്മിക്കുന്നത് കൂടാതെ നിലവിലുള്ള ക്ഷേത്രങ്ങൾ പുനഃരുദ്ധരിക്കുന്നതിലും, മോടിപ്പിടിപ്പിക്കുന്നതിലും വിജയനഗര രാജാക്കന്മാർ ശ്രദ്ധാലുക്കളായിരുന്നു. വിജയനഗര സാമ്രാജ്യത്തിന്റെ ആവിർഭാവത്തിനും മുൻപേ തന്നെ വിജയനഗരം(ഹംപി) പ്രശസ്തമായ ഒരു പ്രാർഥനാകേന്ദ്രമായിരുന്നു.
ഹംപി നഗരത്തിലായ് ഇന്ന് നൂറുകണക്കിന് സ്മാരകങ്ങൾ അവശേഷിക്കുന്നുണ്ട്. ഇവയിൽ 56 എണ്ണത്തെ യുനെസ്കോ സംരക്ഷിത സ്മാരകങ്ങളുടെ ഗണത്തിലേക്ക് ഉയർത്തിയിട്ടുണ്ട്. 654 എണ്ണത്തെ കർണാടകസർക്കാർ സംരക്ഷിത സ്മാരകമായ് പ്രഖ്യാപിച്ചിരിക്കുന്നു. ഇനിയും സംരക്ഷിതസ്മാരകങ്ങളുടെ പട്ടികയിൽ ഉൾപ്പെടാത്ത സ്മാരകങ്ങൾ ഇവിടെയുണ്ട്.
കരിങ്കപ്പാറ
വർഗ്ഗം:മലപ്പുറം ജില്ലയിലെ ഗ്രാമങ്ങൾ
മക്ബത്ത് (മലയാളനാടകം)
വില്യം ഷെയ്ക്സ്പിയറിന്റെ മക്ബത്തിനെ ആസ്പദമാക്കി കാളിദാസ കലാകേന്ദ്രം അവതരിപ്പിച്ച മലയാള നാടകമാണ് മക്ബത്ത് . പ്രദീപ് കാവുന്തറയാണ് സമിതിയുടെ അൻപത്തിമൂന്നാമതു നാടകമായി അവതരിപ്പിക്കുന്ന മക്ബത്ത് രചിച്ചിരിക്കുന്നത്. ഇ.എ. രാജേന്ദ്രൻ നാടകം സംവിധാനം ചെയ്തിരിക്കുന്നു. 2013 ഓഗസ്റ്റ് 19-നാണ് നാടകം അവതരണം ആരംഭിച്ചത്. ത്രിമാനസംവിധാനത്തിലാണ് മക്ബത്ത് ഒരുക്കിയിരിക്കുന്നത്.
സംഗീതം
ഒ.എൻ.വി. രചിച്ച് സെബി നായരമ്പലം ഈണം നൽകിയ രണ്ട് ഗാനങ്ങളാണ് നാടകത്തിലുള്ളത്.
അഭിനേതാക്കൾ
നാടകത്തിലെ 19 കഥാപാത്രങ്ങളെ 17 പേരാണ് അവതരിപ്പിക്കുന്നത്.
ആദ്യ പ്രദർശനം
കൊല്ലം സോപാനം തീയറ്ററിൽ 2013 ഓഗസ്റ്റ് 19-നാണ് ആദ്യ അവതരണം അരങ്ങേറിയത്. മന്ത്രി എം.കെ. മുനീർ, സംവിധായകൻ കമൽ എന്നിവർ സന്നിഹിതരായിരുന്നു.
അവലംബം
വർഗ്ഗം:മലയാളനാടകങ്ങൾ
ആർ. കൃഷ്ണസ്വാമി റെഡ്യാർ
കൊല്ലം കേന്ദ്രീകരിച്ച് പ്രവർത്തിച്ചിരുന്ന വ്യവസായിയും പ്രസാധകനും ചലച്ചിത്ര നിർമാതാവുമായിരുന്നു '''ആർ. കൃഷ്ണസ്വാമി റെഡ്യാർ'''(1923 - 1982). 1923ൽ കന്യാകുമാരിയിൽ ജനിച്ച ഇദ്ദേഹം തന്റെ ഇരുപത്തൊന്നാം വയസ്സിലാണ് കൊല്ലത്തെത്തി വസ്ത്രവ്യാപാരരംഗത്ത് പ്രവേശിക്കുന്നത്. 1964ൽ വി.പി. നായരിൽ നിന്നും കേരളശബ്ദം വാരിക ഏറ്റെടുത്തു. പിന്നീട് 1965ൽ കുങ്കുമം വാരികയും 1972ൽ നാന സിനിമാവാരികയും ആരംഭിച്ചു. കുമാരി, മുത്തുച്ചിപ്പി തുടങ്ങിയ നിരവധി ആഴ്ചപ്പതിപ്പുകളും മുത്തശ്ശി എന്ന ബാല പ്രസിദ്ധീകരണവും നടത്തി. നാഗകൃഷ്ണ പബ്ലിക്കേഷൻസ് എന്ന പേരിൽ ഒരു പുസ്തക പ്രസിദ്ധീകരണശാലയും നടത്തിയിരുന്നു. 1982ൽ അന്തരിച്ചു.
മകൾ വിമലാ രാജകൃഷ്ണന്റെ പത്രാധിപത്യത്തിൽ നാന, കുങ്കുമം, കേരളശബ്ദം, മഹിളാരത്നം, ജ്യോതിഷരത്‌നം, എന്നീ പ്രസിദ്ധീകരണങ്ങൾ ഇപ്പോൾ പുറത്തിറങ്ങുന്നുണ്ട്.
അവലംബം
വർഗ്ഗം:ചലച്ചിത്ര നിർമ്മാതാക്കൾ വർഗ്ഗം:കേരളത്തിലെ വ്യവസായികൾ
ഫ്ലോറൻസ് എലിസബത്ത്
ക്ലാപ്ടണിലെ മദേഴ്‌സ് ഹോസ്പിറ്റലിലും ലണ്ടനിലെ റോയൽ ഫ്രീ ഹോസ്പിറ്റലിലും കൺസൾട്ടന്റ് സർജനായിരുന്നു ഫ്ലോറൻസ് എലിസബത്ത്, ലേഡി ബാരറ്റ്, CH CBE (1867 - 7 ഓഗസ്റ്റ് 1945). അവർ ഒരു ഗൈനക്കോളജിസ്റ്റും പ്രസവചികിത്സകയും യൂജെനെസിസ്റ്റുമായിരുന്നു.
ആദ്യകാലവും സ്വകാര്യവുമായ ജീവിതം
ഇപ്പോൾ ബ്രിസ്റ്റോളിന്റെ ഭാഗമായ ഗ്ലൗസെസ്റ്റർഷെയറിലെ ഹെൻബറിയിലാണ് ലേഡി ബാരറ്റ് ജനിച്ചത്. വ്യാപാരി ബെഞ്ചമിൻ പെറിയുടെ നാലാമത്തെ കുട്ടിയായിരുന്നു അവർ. ജീവിതത്തിന്റെ ആദ്യകാലത്ത് ഔപചാരിക വിദ്യാഭ്യാസം ലഭിച്ചിരുന്നില്ല. ബ്രിസ്റ്റോളിലെ യൂണിവേഴ്‌സിറ്റി കോളേജിൽ ഫിസിയോളജിയും ഓർഗാനിക് കെമിസ്ട്രിയും പഠിച്ചു. 1895-ൽ ഫസ്റ്റ് ക്ലാസ് ബിഎസ്‌സി ബിരുദം നേടി. 1900-ൽ മെഡിസിൻ ബിരുദവും (എംബി) 1906-ൽ ലണ്ടൻ സ്‌കൂൾ ഓഫ് മെഡിസിൻ ഫോർ വുമണിൽ ഡോക്ടർ ഓഫ് മെഡിസിൻ (എംഡി) നേടി.
ബാരറ്റ് 1896-ൽ ജോസിയ വില്ലി FRCS ന്റെ മകൻ ഫ്രെഡറിക് ജോർജ്ജ് ഇൻഗോർ വില്ലിയെ വിവാഹം കഴിച്ചു.
അവലംബം
വർഗ്ഗം:1867-ൽ ജനിച്ചവർ വർഗ്ഗം:1945-ൽ മരിച്ചവർ
ശൂന്യാകാശ അവശിഷ്ടങ്ങൾ
ഭൂമിക്കുചുറ്റുമുള്ള ഭ്രമണപഥത്തിലുള്ള ഉപയോഗശൂന്യമായ അവശിഷ്ടങ്ങളാണ് ശൂന്യാകാശ അവശിഷ്ടങ്ങൾ. പ്രവർത്തനരഹിതമായ കൃത്രിമോപഗ്രഹങ്ങൾ, ഉപയോഗിച്ച ഉപഗ്രഹ വിക്ഷേപണവാഹനങ്ങളുടെ അവശിഷ്ടങ്ങൾ, നശിപ്പിക്കപ്പെട്ട ഉപഗ്രഹങ്ങളുടെ കഷണങ്ങൾ തുടങ്ങിയവയാണ് പ്രധാനമായും ശൂന്യാകാശ അവശിഷ്ടങ്ങളിൽ ഉൾപ്പെടുന്നത്.
ഭൂമിയുടെ 2000കി മി ഉയരത്തിൽ 5 cm മുകളിൽ വലിപ്പമുള്ള ഏകദേശം 19,000 അവശിഷ്ടങ്ങളെയും ഒരു സെന്റിമീറ്ററിൽ താഴെ വലിപ്പമുള്ള ഏകദേശം 300,000 കഷണങ്ങളും കണ്ടെത്തിയിട്ടുണ്ട്. ഈ അവശിഷ്ടങ്ങൾ കൃത്രിമോപഗ്രഹങ്ങൾക്കും മറ്റ് ബഹിരാകാശ ദൗത്യങ്ങൾക്കും ഭീഷണിയാകാറുണ്ട്.
അവലംബം
വർഗ്ഗം:ബഹിരാകാശം
ശ്രീകൃഷ്ണചരിതം മണിപ്രവാളം
വർഗ്ഗം:മണിപ്രവാളം ഭാഷയിൽ ചിട്ടപ്പെടുത്തിയ കൃതികൾ